open-index/open-wikipedia-markdown huggingface dataset:
蹺蹺板

**蹺蹺板**，又叫**翹翹板**或**搖搖板**，遊樂場設施一種，畀人玩。用某啲嘢做支點，撐起好長好窄嘅板。一頭升時，另一頭降。呢種運用咗槓桿原理，並且係兒童遊樂場嘅典型遊戲。

遊樂場中，蹺蹺板通常放喺正中，兩邊各坐一人，然後輪流用腳踩地，令自己嗰邊升上去。蹺蹺板通常會有扶手畀玩者捉實，以免跌落地受傷。

玩蹺蹺板至好二人差唔多重。不然重嗰邊無情玩得太大力，輕個邊會成個人彈起受傷。大人同細蚊仔，要就住道力。安全起見，有啲遊樂場下面會有軟膠鋪地。

狗狗靈敏賽裏面，蹺蹺板通常會設成唔平衡。參賽狗喺佢上面行過嗰時，成日會以同一方降落地面。

蹺蹺板除咗可以畀細路玩之外，亦可以作為喺特技表演嘅工具，馬戲班用來彈起成個人。而日常生活裏面，就可以作為機械工具，呢個係因為蹺蹺板用咗槓桿原理。
孔嶺站

**孔嶺站**係香港沙頭角支線一鐵路站，喺粉嶺孔嶺沙頭角公路側跟，近坪輋路，係全條支線唯一重喺度嘅建築物。個站喺1911年開工起，1912年4月1號正式啟用。後來因為起咗沙頭角公路，搞到支線虧損連年，最終喺1928年停止服務，孔嶺站亦從此關閉。其後喺1930年代交咗畀香港政府，期間用過嚟做工務局貨倉。後來車站荒廢，畀人非法堆放雜物同埋建築材料，近年政府先至幫個站圍返鐵絲網做保護。家下畀古物古蹟辦事處列為香港三級歷史建築。

類:廢站
電視新聞鏡面

電視新聞鏡面，係指新聞播出嘅時候所睇到的所有畫面。


File:China TV Simulation.jpg|模擬各大衞視新聞節目嘅鏡面結構
File:HK TV News Simulation.png|模擬互動新聞台嘅鏡面結構
Saturday Night Live

**Saturday Night Live**（**SNL**）係美國全國廣播公司製作嘅大型直播式娛樂節目，Lorne Michaels 製作，現時做到 48 季。 1975年10月，SNL 嘅前身，NBC's Saturday Night 響美國啟播，到咗1976年改名，之後為喜劇界培養新星同新嘅搞鬼題材。
香港一文銀

**香港一文銀仔**係一種以前流通嘅香港貨幣，面額係0.001（千份之一）港元。

香港政府喺1863年用青銅首鑄外圓內方，貌似清朝銅錢嘅一文硬幣，一面鑄有當時在位嘅英女王維多利亞嘅徽號、年份同英文字「HONG KONG ONE MIL」，另一面就鑄有中文字「香港一文」，1866年中文字改為「香港一千」，意即一蚊嘅千份之一。嗰年之後一文停止鑄造。
九龍巴士79K線

**[[九龍巴士]]79K線**係香港北區一條來往上水至打鼓嶺嘅巴士線。

由於呢條線同73K、78K一樣行經香港邊境禁區，所以呢三條線畀巴士迷統稱為「禁區三寶」。

## 史
*1961年8月5號，九龍巴士開辦**29**線，來往上水至打鼓嶺
*1973年7月16號，配合重組路線編號，29線改冧把為**79**線
*1983年7月16號，配合九廣鐵路全線電氣化，79線改冧把為**79K**線
*1997年7月13號，79K線改為全空調服務，去上水方向重改經粉嶺站
*2008年12月7號，配合70線取消，79K線增設聯和墟至上水嘅分段收費

## 收費
*全程：$6
**聯和墟至上水：$4.3

### 八達通轉乘優惠
由本線喺上車之後兩個半鐘頭內轉乘70X、261系路線、270A、276、276A、276B、276P、277X、278X、278P或者279X線，又或者由呢尐線轉乘本線，用八達通畀錢，第二程車費可以減港幣4.2緡。

## 服務時間
每日06:30至22:30

## 行車路線

*去打鼓嶺：龍運街、新運路、新豐路、寶運路、寶石湖路、馬會道、沙頭角公路、聯安街、聯和墟巴士總站、和泰街、聯安街、沙頭角公路、坪輋路、蓮麻坑路。
*去上水：蓮麻坑路、坪輋路、沙頭角公路、聯安街、聯和墟巴士總站、和泰街、聯安街、沙頭角公路、新運路、粉嶺車站路、沙頭角公路、馬會道、寶石湖路、寶運路、新豐路、龍琛路、龍運街、新運路。

### 車站一覽

* 打鼓嶺巴士總站屬於香港邊境禁區，只准拎住禁區紙嘅人入，唔係會被檢控

## 攷

*九巴 79K 線－i-busnet.com
*九巴 79K 線－681巴士總站
沙頭角巴士總站

**沙頭角巴士總站**（）係位於香港北區沙頭角邊境禁區嘅巴士總站，位於順隆街沙頭角消防局對出，1963年5月12號啟用。

2017年5月之前，呢個係香港境內最北嘅巴士總站，之後呢個紀錄俾打鼓嶺（松園下）巴士總站打破咗。家下有5條巴士線同埋1條小巴線以呢度做總站。

## 路線資料
### 總站
*九龍巴士78線（上水↔沙頭角）
*九龍巴士78K線（上水太平↔沙頭角）
*九龍巴士78S線（上水↔沙頭角）
*九龍巴士277A線（沙頭角↔藍田站）
*九龍巴士N78線（上水↔沙頭角）
*新界區專線小巴55K線（上水站↔沙頭角）
愛達荷州

**愛達荷州**（**State of Idaho**）係美國西北部一州。

## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
*埃打荷省
*埃打賀省
*埃打兔省
阿拉巴馬州

**阿拉巴馬州**（**State of Alabama**）係美國東南部一州省，首府蒙哥馬利。

## 沿革
古時候爾處連鬼影都無隻，至16世紀初，西班牙人喺爾處插旗，跟住法蘭西同英倫帝國都叉隻腳埋嚟，就咁一場六國大封相做足三百年。孻尾去到1891年，呢笪地至劃入美國。

## 輿地
亞拉巴馬北望田納西州，東隣佐治亞州，南接佛羅里達州同墨西哥灣，而西便就係密西西比州。上高有阿帕拉契山脈駁往田納西州，其間中段條楚河漢界就叫做田納西谷。由呢處一路鏟落海旁都係黑土田，世稱「」。

## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
* 亞拉板馬
* 亞喇巴馬
幻彩詠香江

**幻彩詠香江**係香港一匯演，結合燈光效果同音樂。燈光效果由探射燈、激光、LED燈等交織而成，維多利亞港兩岸，大概四十楝摩天大廈同地標聯手合演。個匯演旅遊事務署喺2004年起宣傳香港嘅旅遊項目，歷來耗資四千四百萬港幣，吸引咗超過四百萬旅客同市民欣賞。2005年11月21號，幻彩詠香江正式獲列入《健力士世界紀錄大全》，成為全球最大型燈光音樂匯演。

幻彩詠香江喺2017年12月1號推出全新版本，時間由舊版嘅13分鐘縮短到10分鐘，採用更新、更多元嘅燈光效果同LED螢幕圖案，配合由香港管弦樂團演奏嘅全新音樂，演奏採用笛、二胡等中國傳統弦樂，同西洋樂器交織合一，創造出真正與眾不同嘅聽覺體驗，同香港「中西合璧」嘅風格相得益彰。

除咗因天氣惡劣而需要暫停外，幻彩詠香江活動每日喺夜晚8點鐘（UTC+8）舉行，2017年新版歷時大概10分鐘，新版唔再有介紹維港大廈嘅獨白，匯演內容包括音樂、探射燈、激光、LED屏幕同燈光等。星光大道同金紫荊廣場都設有喇叭播放背景音樂，市民亦同時可以透過「幻彩詠香江」Android 或 iOS 嘅流動應用程式收聽背景音樂。

最佳觀賞嘅地點係喺九龍尖沙咀嘅九龍公眾碼頭、香港星光大道（觀賞香港島部分）、香港島灣仔金紫荊廣場旁嘅灣仔臨時海濱花園（觀賞九龍部分），或者喺天星小輪上面觀賞。

## 參與大廈
### 香港島
#中國網絡中心樓頂LED屏幕
#新鴻基中心
#中環廣場
#香港會議展覽中心
#入境事務大樓樓頂LED屏幕
#稅務大樓同LED屏幕
#合和中心
#夏愨大廈同LED屏幕
#中國恆大中心同LED屏幕
#政府總部
#金鐘道政府合署
#中國人民解放軍駐香港部隊大廈
#美國銀行中心
#友邦金融中心同LED屏幕	
#中銀大廈
#中國建設銀行大廈同LED屏幕
#長江集團中心
#滙豐總行大廈同幕牆
#渣打銀行大廈
#怡和大廈
#交易廣場第一期
#交易廣場第二期
#國際金融中心第二期
#國際金融中心第一期

### 九龍

#環球貿易廣場
#海港城 - 海運大廈新擴建大樓
#海港城 - 海運大廈
#海港城 - 港威大廈
#朗豪坊
#星光行樓頂LED屏幕
#香港文化中心
#彌敦道26號同LED屏幕
#The ONE樓頂LED屏幕
#隆堡麗景酒店
#香港體育館
#中國人壽中心
#祥祺中心
#E-Max
#啟德郵輪碼頭
#世界夢號（逢禮拜五泊喺啟德郵輪碼頭嘅郵輪）

## 暫停匯演
以下情況匯演會暫停舉行：
*香港天文台喺下晝三點或以後發出3號或以上風球、紅色或黑色暴雨警告
*哀悼日
**汶川大地震（2008年5月19號至21號）
**玉樹地震（2010年4月21號）
**舟曲泥石流（2010年8月15號）
**馬尼拉人質事件（2010年8月24號至26號）
**南丫島撞船事故（2012年10月4號至6號）
*地球一小時

## 參考
*世界三大夜景

## 出面網頁

* 幻彩詠香江官方網站
* Android流動應用程式
* iOS流動應用程式
魚翅

**魚翅**係中國傳統嘅名貴食材之一，喺《宋會要》度記載，係山珍海味中嘅一種，「鮑參翅肚」中嘅「翅」所指嘅正係魚翅。魚翅用鯊魚嘅鰭製成，通常同雞湯等煮成魚翅羹。

有講法話中國人食用魚翅嘅習慣源於鄭和，《明宮史》記載，明熹宗鍾意用魚翅、燕窩、蛤蜊整嘅「一品窩」，《本草綱目》載「（鮫魚）背上有鬣，腹下有翅，味並肥美，南人珍之」。香港係目前全球最大嘅魚翅轉口站同銷售點，港人食魚翅嘅風氣大概喺19世紀中開始。

魚翅本身無特別嘅味道，煮好後形成透明嘅絲狀。香港亦有人用粉絲、豬肉絲、木耳絲扮魚翅羹嘅街頭平價小食「碗仔翅」。日本亦有生產人造魚翅（素翅）。

## 統計
1980年代打後，隨住中國經濟繁榮同啲人有錢咗，全球魚翅交易量大升。1987年全世界魚翅交易總量係4907噸，10年後升到13614噸。大概50至80%嘅魚翅經香港中轉，大部分流入中國大陸，少部分賣去馬來西亞、台灣、印尼同泰國。

2012年，山東一間魚翅公司嘅老細劉先生話畀《中國經濟周刊》知，北京可能係中國國內最大嘅市場，每日乾魚翅消費量大概係5000市斤，浸開相當於1.5至2萬市斤魚翅食材。按每日消費1.5萬市斤魚翅、每碗魚翅湯含30克魚翅、每碗售價當係400蚊來粗略估算，北京地區每日魚翅銷售額係1億，每年365億。劉先生話，食得起魚翅嘅多數係有錢生意人、官員同娛樂明星，「佢哋就係定位喺1%嘅人群，消費得起佢哋呢個產品」。山西太原豪門吉品餐飲集團曾公開表示，佢哋魚翅產品年營業額有成5000萬人民幣。

## 生態破壞
反對食魚翅嘅人講，因為魚翅價錢貴，吸引各地漁民捉鯊魚。而鯊魚肉唔值錢，漁民喺捉到鯊魚之後，淨係割咗魚鰭，就將條魚抛返落海，留翻多尐空位放價高嘅魚翅。啲鯊魚唔會即刻死，但會因游唔到水而窒息，或者俾其他鯊魚食。部份關注動物同生態團體近年落力宣傳唔食魚翅，原因唔止係攞魚鰭嘅過程殘忍，更會搞到鯊魚數量大減；三十年嚟跌咗九成。大量捕殺海洋生態系統金字塔頂部嘅鯊魚，重會搞到大量中小型魚類因為冇咗天敵而數量大增，搞亂成個海洋生態平衡。

家陣魚翅主要嚟自未瀕危嘅藍鯊同青鯊，但現時捕鯊地區未有對瀕危品種立法禁捕，所以對瀕危品種嘅生存經已受到嚴重威脅。專家話中國經濟好，魚翅需求大增，所以對鯊魚整體生存構成更大嘅威脅。

## 文化異相
曾幾何時，鯊魚喺西方社會受到大量捕殺，攞咗魚油嘅成分，魚翅就掉咗。但係美國加州唔准食魚翅。

澳門有唔少餐廳用魚翅來做招徠，平到幾十文都有交易，連政府都有幫手宣傳當地嘅魚翅飲食文化。

## 俗話
魚翅向來唔平，通常會配其他貴嘅材料來煮同食。字面意思唔多妥嘅「魚翅𠺘口」同「魚翅撈飯」，比喻「有米兼亂揈錢」。

## 菜式
*魚翅撈飯
*魚翅餃

## 參考

## 出面網頁

*香港護鯊會
蒸牛肉球

**陳皮牛肉球**，又叫**蒸牛肉球**，係廣府地區茶樓文化中極具代表性嘅點心，無論喺省城（廣州）、香港定澳門嘅茶樓都好常見，亦出現喺現代粵菜餐廳，係「一盅兩件」唔少得嘅經典選擇。

呢款點心嘅主要特點係喺牛肉漿入面加入馬蹄、蔥同埋陳皮（通常係新會嘅乾柑橘皮）。將所有材料撈勻，撻到起膠同彈牙之後，捏成球狀蒸熟。陳皮特有嘅甘香能夠有效辟除牛肉嘅膩滯感，令食味更添層次。佢嘅製作技巧反映出粵菜注重食材原味同味道調和嘅理念。

傳統上，陳皮牛肉球最常見嘅配搭係「**山竹牛肉**」。「山竹」其實係「山水腐竹」嘅簡稱。製作時，通常會用碟仔盛載，底層放上腐竹，上面放三粒牛肉丸，再放入蒸籠蒸熟。有啲茶樓會一大籠蒸多碟，亦有啲用獨立嘅細籠仔上碟。

## 整法
### 主要材料
傳統整陳皮牛肉球要用以下材料：
* **[[牛肉]]**：通常會揀脂肪含量適中嘅部位，例如牛後腿肉。
* **[[陳皮]]**：多數用廣東新會出嘅茶枝柑陳皮，用之前要浸軟同切碎。
* **配料**：通常會加**[[馬蹄]]**（即係荸薺，用嚟增加爽脆口感）、**[[芫荽]]**（即係香菜），同埋用**[[腐竹]]**墊底。有啲做法會喺肉餡入面加少少豬肥肉，等食落更加油潤多汁。

### 步驟
整嘅過程主要分以下幾步：
# **預先處理**：將陳皮浸軟、刮瓤、切碎；馬蹄、芫荽等配料切碎。
# **攪肉餡**：將牛肉同肥肉（如果用嘅話）剁碎或者絞碎，同陳皮、調味料（例如豉油、糖、胡椒粉等）撈勻，順住同一個方向不停攪打，打到起膠為止。打嘅過程入面可以分幾次加少少清水或者冰水，等肉質更加嫩滑多汁。
# **混合成型**：將馬蹄碎、芫荽碎等撈入肉餡，用手或者工具擠成球狀，放喺腐竹片上面。
# **蒸**：將牛肉球放入蒸籠，等水滾之後用大火蒸大約10至12分鐘，蒸熟為止。

## 食法

蒸熟之後趁熱食係最傳統嘅食法。食嘅時候，為咗增添風味，多數會淋或點者喼汁（一種酸甜味嘅醬汁）或者辣椒醬。喼汁原本係英國伍斯特郡嘅醬，傳嚟香港之後改咗少少，變成點心常用嘅點醬。

隨住時代發展同健康飲食潮流興起，有啲食肆開始用新鮮合時嘅蔬菜代替山竹牛肉嘅腐竹墊底，呢種新式做法叫做「時菜牛肉」。除咗傳統茶樓食法，呢種點心而家亦發展出急凍包裝，喺超級市場有得賣，方便大家喺屋企享用。

陳皮牛肉球嘅食法亦越嚟越多樣化，除咗最傳統嘅趁熱蒸食，亦有人會將蒸熟嘅牛肉球蘸漿炸脆，甚至當作餡料夾入麵包度食，展現出呢款經典點心嘅多變魅力。

## 睇埋
* 蘿蔔糕 - 同為粵式飲茶經典點心
* 蝦餃 - 「點心四大天王」之一
* 燒賣 - 同樣以肉類為主嘅點心

## 參考

## 出面網頁
* 中華飲食文化研究網：陳皮牛肉球專題
* 添好運點心專門店官方菜單
鴨腳扎

**鴨腳扎**係廣東、香港同澳門地區常見嘅點心。鴨腳扎係用腐皮卷成一塊鴨腳，加蠔油調味後放喺蒸籠度蒸熟。
飛機老鼠

**飛機老鼠**係飛機上嘅賊。多數係趁搭客唔爲意時，偷行李物品。尤其係等搭客瞓着，或者去廁所嗰時偷嘢。

## 睇埋
* 沙灘老鼠
* 文雀
四寶雞扎

**四寶雞扎**，簡稱**雞扎**，係廣東點心嘅一種，用腐皮或淮山卷成一塊雞肉、一塊火腿、一塊魚肚同埋一塊冬菇。加調味後放入蒸籠度蒸熟就食得。

## 睇埋
* 鴨腳扎
急凍食品

**急凍食品**，或叫**冷凍食品**、**冷藏食品**、**雪藏食品**，多數指經過急凍（又叫冷凍、冷藏、雪藏）處理嘅嘢食。急凍嘢食係一種很常見嘅嘢食保存法，除咗可以大幅減低嘢食腐壞同化學反應嘅速度之外，更因為嘢食裏面嘅水結成冰，亦嚴重阻礙微生物滋生，從而得以大幅延長嘢食嘅最佳食用日期。

嘢食能夠以冷凍方式保存幾個月，長時間嘅冷凍要保持喺最少攝氏零下18度（華氏0度）嘅低溫，因某啲冷凍櫃無法達到咁嘅低溫，所以保存時間亦大幅縮短。

冷凍只能減慢食物腐壞嘅過程，令微生物嘅生長過程停止，但係唔能夠殺死佢哋。因為冷凍淨係可以減緩酶反應，因此喺冷凍前，嘢食製造商會漂白嘢食或添加化學物來停止酶反應。

## 傳統同其他用途
好多極地嘅地區會將嘢食保存喺雪地嘅洞穴或冰中嘅儲藏室，斯堪的納維亞地區就係利用呢種傳統嘅方法保存魚類，特別係鯡魚。

好多國家會設有大型冷凍室，策略性咁保存大量嘅嘢食以便國家緊急之用。

有啲機構將種子保存喺攝氏零下18度嘅種子銀行度，以因應植物物種滅絕嘅情況。咁保存嘅種子通常係農作物或係罕見物種。
中國共產黨第七次全國代表大會

**中國共產黨第七次全國代表大會**於1945年4月23號至6月11號响延安召開，出席七大嘅代表共755名，其中正式代表547名，候補代表208名，代表當時全黨121萬黨員。分為中直（包括軍直系統）、西北、晉綏、晉察冀、晉冀魯豫、山東、華中同埋大後方8個代表團。喺七大代表中，年紀最大嘅近70歲，最細嘅先得20歲左右。大會選出毛澤東、朱德、劉少奇、周恩來、任弼時、林伯渠、彭德懷、康生、陳雲、陳毅、賀龍、徐向前、高崗、張聞天同彭真15人組成主席團，選舉任弼時為大會秘書長、李富春為副秘書長。
 
1945年4月23號，延安楊家嶺中央大禮堂，七大開幕式嘅主席台上，掛住毛澤東同朱德嘅巨幅畫像，鮮艷嘅黨旗掛喺兩邊。會場後面嘅牆上，掛住「同心同德」四個大字。兩面牆上張貼住「堅持真理」、「修正錯誤」等標語，靠牆邊插住24面紅旗，象徵住中國共產黨24年奮鬥嘅歷程。插紅旗嘅「V」字形木座係革命勝利嘅標誌。响主席台嘅正上方，掛住一條引人注目嘅橫幅：「在毛澤東的旗幟下勝利前進！」
 
响會議上，毛澤東致題為《兩個中國之命運》嘅開幕詞，並作《論聯合政府》嘅政治報告；劉少奇作關於修改黨章嘅報告；朱德作《論解放區戰場》嘅軍事報告；周恩來作《論統一戰線》嘅報告；任弼時作關於黨嘅歷史問題嘅報告。大會通過咗新嘅黨章，確定以馬克思列寧主義同中國革命實踐相統一嘅毛澤東思想作為全黨一切工作嘅指針。大會選舉產生咗44名中央委員同33名中央候補委員組成新一屆中央委員會，响閉幕式上，毛澤東致題為《愚公移山》嘅結束詞。

## 一中全會
中國共產黨第七屆中央委員會第一次全體會議於1945年6月19號响延安楊家嶺舉行。全會選舉毛澤東為中央委員會主席；毛澤東、朱德、劉少奇、周恩來、任弼時為書記處書記；毛澤東、朱德、劉少奇、周恩來、任弼時、陳雲、康生、高崗、彭真、董必武、林伯渠、張聞天、彭德懷為中央政治局委員。
 
根據黨章關於「中央委員會主席即為中央政治局主席與中央書記處主席」嘅規定，毛澤東為中國共產黨中央委員會主席兼中央政治局主席、中央書記處主席。
 
## 二中全會
中國共產黨第七屆中央委員會第二次全體會議於1949年3月5號至13號响河北省平山縣西柏坡舉行。係中共取得全面勝利之際召開嘅中全會。出席會議嘅中央委員34人，候補中央委員19人，列席會議嘅有關人員11人，因為交通條件等原因有20人缺席。毛澤東主持會議，並响全會上作報告。會議通過咗毛澤東所作嘅報告。全會批准咗自1945年6月中共七屆一中全會以嚟中共中央政治局嘅工作，認為中央嘅領導係正確嘅。全會批准咗1949年1月14號毛澤東對時局嘅聲明；批准咗由中國共產黨發起召並協各民主黨派、人民團體同民主人士，召開鬥冇反動分子參加嘅新嘅政治協商會議同成立民主聯會政府嘅建議。會議重通過咗《關於軍旗的決議》。

最後，毛澤東代表中共中央政治局對全會作結論報告。呢份報告總結咗「黨委會工作方法」12條經驗。會議決定咗以下幾個方面嘅問題：
#確定咗促進革命迅速取得全國勝利嘅各項方針；
#決定將中國共產黨嘅工作重心由農村轉到城市；
#決定咗中共响全國勝利後嘅一系列基本政策；
#強調要加強黨嘅思想建設，防止資產階級思想嘅腐蝕。

## 三中全會
中國共產黨第七屆中央委員會第三次全體會議於1950年6月6號至9號响北京舉行。出席會議嘅有中央委員35人、候補中央委員27人。各省、市委、中央各部委負責人同有關工作人員43人列席咗會議。毛澤東响會上作《為爭取國家財政經濟狀況的基本好轉而鬥爭》嘅書面報告，並作咗《不要四面出擊》嘅講話。劉少奇作咗《關於土地改革問題的報告》，陳雲作咗《關於財政經濟問題的報告》，聶榮臻作咗《關於人民解放軍整編問題的報告》，周恩來作咗《關於外交工作與統一戰線工作的報告》。會議確定要做好土地改革、穩定物價同調整工商業、肅清反革命、整黨、精簡機構、改造舊文教事業、失業救濟、統一戰線等8項工作，創造3個條件，即：土地改革嘅完成；現有工商業嘅合理調整；國家機構所需經費嘅大量節減。
 
爭取响三年時間內，實現國家財政經濟狀況嘅根本好轉，為有計劃嘅經濟建設創造條件。會議批准陳雲喺任弼時休假期間參加中央書記處，任書記；決定遞補廖承志、王稼祥、陳伯達、黃克誠中央委員，決定撤銷黎玉、劉子久嘅候補中央委員職務。
 
## 四中全會
中國共產黨第七屆中央委員會第四次全體會議於1954年2月6號至10號响北京舉行。出席會議嘅有中央委員35人，候補中央委員26人。中央各部委、中央人民政府黨組，軍委各部門同人民團體嘅主要負責同志共52人列席咗全會。中央書記處書記劉少奇代表中央政治局作咗中共中央政治局向第七屆第四次中央全會嘅報告。朱德、周恩來、陳雲、鄧小平等44位同志响會上發言。全會揭露同批判高崗、饒漱石嘅反黨分裂活動；批准咗中央政治局提出嘅黨响過渡時期嘅總路線，即係要响一個相當長嘅時期內，基本上完成國家工業化同對農業、手工業、資本主義工商業嘅社會主義改造；批准咗中央政治局關於1954年內召開黨嘅全國代表會議嘅決定；討論第一個五年計劃綱要同其他有關嘅各項問題。會議通過咗《中國共產黨第七屆中央委員會第四次全體會議的決議》同埋《關於增強黨的團結的決議》。全會任命鄧小平為中共中央秘書長。毛澤東因正喺度休假，冇參加呢次全會。
 
## 五中全會
中國共產黨第七屆中央委員會第五次全體會議於1955年4月4號响北京舉行。全會批准咗1955年3月召開嘅中國共產黨全國代表會議通過嘅《關於中華人民共和國發展國民經濟的第一個五年計劃草案的決議》、《關於高崗、饒漱石反黨聯盟的決議》同埋《關於成立黨的中央和地方監察委員會的決議》，批准咗全國代表會議選出嘅中央監察委員會委員15人，候補委員6人嘅名單，及董必武嘅書記職務同劉瀾濤、譚政、王從吾、錢英、劉錫武嘅副書記職務；通過咗中國共產黨中央委員會關於全國代表會議嘅公報。會議補選林彪、鄧小平為中共中央政治局委員。
 
## 六中全會（擴大）
中國共產黨第七屆中央委員會擴大嘅第六次全體會議於1955年10月4號至11號响北京舉行。出席會議嘅有中央委員38人，候補中央委員25人；各省、市、自治區黨委書記同各地委書記，中央各部委同國家機關各部門黨組負責人等388人列席咗會議。全會嘅主要議題係關於農業合作化問題同關於召開黨嘅第八次全國代表大會問題。毛澤東主持全會，並作咗《關於農業合作化問題》嘅報告。全會通過咗《關於農業合作化問題的決議》及《農業生產合作社的示範章程（草案）》。全會把黨內响合作化速度問題上嘅唔同意見當作右傾機會主義嚟批判，助長咗農業社會主義改造中嘅急躁冒進情緒。使農業合作化運動响肯定「大發展」嘅方針同批判所謂右傾錯誤嘅推動下迅猛發展。全會重通過咗《關於召開黨的第八次全國代表大會的決議》同《關於黨的第八次全國代表大會代表名額和選舉辦法的規定》。
 
## 七中全會
中國共產黨第七屆中央委員會第七次全體會議於1956年8月22號、9月8號、9月13號响北京舉行。出席會議嘅有中央委員44人、候補中央委員23人。全會討論並通過咗第七屆中央委員會準備向中共第八次全國代表大會提出嘅政治報告、黨章修改草案同埋關於修改黨章嘅報告、關於發展國民經濟第二個五年計劃嘅建議嘅報告。全會重遞補王首道、鄧穎超、陳少敏為中央委員。確定咗八屆中央委員嘅候選人名單，決定八屆中央委員名額為170人。
腐竹

**腐竹**又叫**腐皮**或**豆腐皮**，係煮豆漿表面凝固嘅薄膜，可以新鮮食或曬乾後食，係東亞地區常見嘅嘢食原料。豆腐皮一詞最早出現喺李時珍《本草綱目》度，李時珍講，將豆漿加熱時，表面出現一層膜，將膜取出，乾咗後即得豆腐皮。

## 造法
將新鮮大豆浸透之後，磨漿，隔去豆腐渣，呢個時候嘅產品就係豆漿，然後煮豆漿，喺佢表面會凝固嘅一層脂肪含量較高嘅薄膜（皮），呢層皮就係腐皮。挑起薄膜後掛起。

最先撩起嘅一層皮以片狀鮮食或曬乾，叫做腐皮，最滑。腐皮之下嘅會掛起成條狀，叫做腐竹，口感次之。之後嘅平放曬乾，多數用嚟煮糖水。到較底層嘅就較粗，多數用嚟包嘢食。最底層叫做甜竹，用嚟做配料。

## 食用
喺唐人嘅地方，腐皮一般都會曬乾，然後再用來做煮餸嘅材料。喺日本，除咗曬乾後再泡製，亦鍾意食新鮮製成嘅腐皮，叫做「生湯葉」。生腐皮除咗可以做小食之外，亦可以將佢當做刺身點醬油食。

製成半乾，然後包住壽司一齊食。而喺味道方面，中式腐皮都係鹹食，日本人攞嚟做甜品。一般嘅腐皮壽司用嘅都係甜腐皮。喺日本包住壽司嘅一般係薄嘅油炸豆腐，並唔係腐皮。

素雞、素鴨、素火腿等嘅主要材料就係腐皮，只要加上各種香菇素菜同醬油調味後壓成條狀，就係一味唔似雞嘅雞喇。

粒狀，球狀或雞狀嘅齋雞，同樣係豆製品，但唔係呢度嘅素雞。

## 參考
文錦渡巴士總站

**文錦渡巴士總站**（），係位於香港北區文錦渡邊境禁區嘅巴士總站，位於新屋嶺對出燈柱EB3842，1977年3月1號啟用。家下有1條巴士線以呢度做總站。

## 路線資料
*（上水 ↔ 文錦渡）
打鼓嶺巴士總站

**打鼓嶺巴士總站**係位於香港北區打鼓嶺原本嘅巴士總站，位於坪輋路近打鼓嶺警署對出嘅燈柱N4282，1961年啟用。2016年1月之前屬於邊境禁區。

家下有1條巴士線途經呢度。

## 路線資料
*九龍巴士79K線（上水 ↔ 打鼓嶺（松園下））
佐治亞州

**佐治亞州**（**State of Georgia**）係美國東南部一州。

## 繙譯
*佐治亞州（台灣官方譯法）
*喬治亞州（新華社譯法）

「佐治亞」讀落比較合符廣東話發音，但係「喬治亞」譯法由傳教士年代經已有落，比較多人用，而香港電視台嘅新聞報道就兩個名都有用。
法內情

《**法內情**》（英文：*The Truth*）係一部1988年上映嘅劇情港產片，由黃泰來執導，劉德華同葉德嫻主演。佢係1985年嘅《法外情》嘅續集，最後一部係1989年上映嘅《法內情大結局》。

## 演員表
*劉德華 飾 劉志鵬
*葉德嫻 飾 劉惠蘭，劉志鵬生母
*周海媚 飾 劉志鵬女友
*劉兆銘 飾 老關，劉志鵬助理兼老友
*秦沛 飾 秦檢察官
*韋基舜 飾 劉志鵬女友阿爸
*成奎安 飾 傻哥，放高利貸者　 　
*黃志強 飾 王發，素行不良嘅警員

## 出面網頁
*
*Hong Kong Cinemagic上面《法內情》嘅資料
*
馬拉糕

**馬拉糕**（又寫做**馬孻糕**）係出名嘅廣東嘢食，係茶樓常見嘅點心之一，特色之一係氣孔有三層，頂層係直嘅，而低層係橫嘅，算係蛋糕嘅一種。正宗馬拉糕由麵粉、雞蛋、豬油、牛油溝埋發酵三日，最後放喺蒸籠蒸製而成。茶樓賣嘅馬拉糕通常整成一大型圓狀，切開成細塊賣。 馬拉糕呈金黃色，新鮮食嗰時好鬆軟，帶有輕微嘅香味。如果發酵足夠，馬拉糕嘅顏色會變成深啡色。

亦有簡易馬拉糕整法用紅糖而且無需發酵，但鬆軟程度會較低。

有啲鍾意食馬拉糕嘅人會專揀原來係喺圓狀糕點周圍嘅部份來食，因為旁邊嘅馬拉糕水蒸氣較少，口感特別好。
奈何橋

**奈何橋**喺中國道教觀念入面係陰間嘅出入口，「奈何」一詞係梵文「地獄」（Naraka）嘅音譯。
例湯

**例湯**係香港嘅飲食用語，一般係指喺中式餐廳日日都有提供嘅湯水。

例湯可以分為跟餐免費送嘅同要另外加錢兩種。前面嗰種嘅湯質通常好稀，更有啲平價例湯淨係加鹽做調味，無乜湯水嘅味道，所以畀人叫做「例水」。另一種因為需要煲幾個鐘，因此會叫做「老火例湯」或「老火湯」，用咁嘅名嚟分別。

一般嘅老火例湯材料主要係用豬骨，亦可能係就地取材，用手頭上多餘嘅材料，好似雞同鴨嘅頭、頸同翼等，加上合時蔬菜全部放入大煲度一齊煲好。成日見到嘅例湯有南北杏西洋菜豬骨湯、青紅蘿蔔蜜棗豬骨湯、紅蘿蔔蓮藕豬骨湯等。

## 參考
*夏國基。也談例湯。香港知青聯網站 

## 睇埋
*香港飲食文化
腸仔包

**腸仔包**係香港嘅一種特色麵包，類似熱狗，但無醬汁。基本上喺香港大部份嘅麵包店都有得賣，但麵包嘅大細各有唔同，同時亦有唔少變種。而一般價錢由港幣4至7蚊不等。因為價錢平，唔少市民都會以腸仔包做早餐。
## 睇埋
*腸仔卷
*一口腸仔卷
重案實錄之驚天械劫案

**重案實錄之驚天械劫案**（Shoot To Kill）係1994年港產片，片種係三級警匪片。由李修賢主演。

## 內容
《驚天械劫案》係講述出身低下階層嘅主角盧錫安，自少由經營雞檔嘅雙親所養大，經常面對血腥嘅殺雞場面，養成兇殘性格。

十六歲嘅盧錫安已經係街坊心目中嘅小霸王，佢屢次犯事，經常進出男童院。但佢不屈於此，因而一心打出名堂而加入幫會。佢喺一次械劫案中殺咗人，並為自保，出賣同門，自立門戶。

最後，佢出動大量軍火械劫金鋪，成為成功策動連串大型械劫案嘅重犯。

## 參考
幫會

**幫會**一詞嘅意思隨着時代改變，
*喺古代傍近代，渠指一類民間組織，不論合法與否，
*喺現代，渠多數同「黑幫」同義。
葉繼歡

**葉繼歡**（，）係香港罪犯，外號**大賊**、**賊王**，曾經喺赤柱監獄坐過監。

佢響廣東汕尾市海豐出世，17歲偷渡去香港。

佢涉嫌1984年連環持械行劫案，尖沙嘴景福金行及中環置地迪生表行。然而由於證據不足，葉行劫罪唔成立，但處理贓物同無牌管有槍械罪成，被判囚18年，上訴後減刑至20年。

1989年8月4號，葉繼歡於赤柱監獄服刑期間訛稱肚痛，被押去瑪麗醫院檢查，其間借機逃脫。

葉繼歡匿藏兩年後，於1991年6月涉嫌同同黨打劫觀塘物華街5間金行，葉手持AK-47突擊步槍同警察駁火，掠奪價值1,000萬港元嘅金飾。1992年3月7號，葉繼歡再涉嫌糾黨打劫彌敦道謝瑞麟金行，同警察駁火12響，再掠100萬元金飾。3日後，佢再涉嫌同7名同黨持兩支AK-47同多支手槍打劫大埔道兩間金行，共搶得700幾萬元金飾，並向警察開60幾槍，更挾持人質，又向救護車開槍，導致3人受傷。葉被列為頭號通緝犯，懸紅100萬元通緝佢歸案。然而，葉繼歡從未被控涉及呢幾單持械行劫案。

1996年5月13號，葉繼歡同兩個同黨帶住大批槍械同埋三硝基甲苯潛逃回港於西環登岸，因上岸途中遇上軍裝巡邏小隊警員，警員見佢形跡可疑，上前查問，未幾葉繼歡急步向船跑去，隨後爆發槍戰，葉繼歡下身中彈就擒，從此下身不遂。1997年葉繼歡被判逃離合法羈押、無牌管有槍械及彈藥、使用槍械及彈藥意圖抗拒合法逮捕、意圖危害生命或財產而管有爆炸品罪名成立，共判監30年，連同1989年逃獄前未服完嘅刑期合共要服刑41年零3個月。1999年上訴庭改判佢入獄36年零3個月。其後佢再向終審法院就申請上訴許可，指上訴法庭判刑時未有考慮佢喺槍戰中受重傷導致永久傷殘，要求進一步減刑，但遭到駁回。

葉繼歡等唔到放監，2017年4月19號因為癌病晚期死咗，終年55歲。

## 參考
花名 (搞清楚)

**[[花名]]**喺粵語通常係綽號嘅別稱，亦可以指：
* 藝人、作家、娼妓等職業用嘅化名，即藝名、筆名、妓名等。
* 《我哋重未知箇日睇到朵花個名》嘅簡稱。
中國共產黨第九次全國代表大會

**中國共產黨第九次全國代表大會**於1969年4月1號至24號喺北京召開。出席代表1512人，代表當時全國2200萬黨員。由於當時各地黨組織處於癱瘓狀態，無法正常進行代表嘅選舉，多數代表由革命委員會同各造反組織嘅頭頭協商決定或上級指定，以致很多品質惡劣嘅幫派骨幹、打砸搶分子，林彪、江青一伙嘅爪牙，成為咗九大代表。有嘅人是喺確定為九大代表之後，先自趕辦入黨手續，或喺去北京列車上突擊入黨。相當多嘅原八屆中央委員同候補中央委員處於被審查或者坐緊監，未能作為代表出席九大。

毛澤東主持開幕式並致開幕詞，林彪代表中共中央作政治報告。報告以「無產階級專政下繼續革命嘅理論」為核心，全面肯定咗「文化大革命」，話「無產階級文化大革命」係一場真正嘅無產階級革命，係對馬列主義理論同實踐嘅一個偉大嘅新貢獻；將黨嘅全部歷史講成係兩條路線鬥爭嘅歷史，即所謂「毛主席嘅馬克思列寧主義路線，同黨内右嘅同『左』嘅機會主義路線鬥爭嘅歷史」，虛構咗以劉少奇為阿頭嘅「資產階級司令部」，肯定咗強加畀劉少奇嘅種種罪名；對中國社會嘅形勢以及黨嘅政治狀況作咗錯誤嘅估計，响呢種基礎上提出咗所謂「鬥、批、改」嘅新任務。報告對戰爭到嚟嘅可能性作咗緊迫同跨大嘅估計，過分強調要準備打仗。

大會通過咗政治報告同黨章修正草案。九大通過嘅新黨章，錯誤咁將「無產階級專政下繼續革命嘅理論」同林彪「係毛澤東同志嘅親密戰友同接班人」寫入咗綱；對毛澤東思想作咗歪曲嘅闡述；刪除咗原黨章中黨員權利一節，取消咗黨員嘅預備期，取消咗中央書記處，取消咗中央監察委員會等機構。

大會選舉出中央委員170人，候補中央委員109人，其中原八屆中央委員同候補中央委員只有53人。

中共九大使「文化大革命」嘅錯誤理論同實踐合法化，喺思想上、政治上、組織上嘅指導方針都係錯誤嘅。

## 一中全會
中國共產黨第九屆中央委員會第一次全體會議於1969年4月28日喺北京舉行。會議選舉產生咗新一屆中央領導機構。名單如下：

#中央委員會主席：毛澤東
#中央委員會副主席：林彪
#中央政治局常務委員會委員：毛澤東、林彪、（以下按姓氏筆劃為序）陳伯達、周恩來、康生
#中央政治局委員：毛澤東、林彪、（以下按姓氏筆劃為序）葉群、葉劍英、劉伯承、江青、朱德、許世友、陳伯達、陳錫聯、李先念、李作鵬、吳法憲、張春橋、邱會作、周恩來、姚文元、康生、黃永勝、董必武、謝富治
#中央政治局候補委員：紀登奎、李雪峰、李德生、汪東興

## 二中全會
中國共產黨第九屆中央委員會第二次全體會議於1970年8月23日至9月6日喺江西廬山舉行，毛澤東主持咗會議。林彪一班人喺會上通過稱讚毛澤東為「天才」嘅辦法，借以吹捧林彪，鼓吹要設國家主席，想以此達到佢奪權嘅目的。8月24日，陳伯達喺華北組宣講由佢編選經林彪審定嘅《論天才》嘅材料，煽動華北組通過決議：堅決要求設國家主席。8月31日，毛澤東發表《我的一點意見》一文，揭穿咗「稱天才」嘅騙局，指出咗佢哋喺廬山搞突然襲擊，煽風點火，唯恐天下不亂嘅陰謀同野心，指出唔好再提設國家主席嘅問題，從而挫敗咗林彪反革命集團向黨發起嘅有組織、有預謀嘅進攻。為此，全會宣布對陳伯達進行審查。 

全會批准咗國務院關於全國計劃會議同1970年國民經濟計劃嘅報告；批准咗中央軍委關於加強戰備嘅報告。
新晚報 (搞清楚)

**新晚報**可以係：
*新晚報，香港一張1997年停咗刊嘅收費中文報紙。
*新晚報 (免費報)，2012年新發行嘅免費報紙。
夏萍 (演員)

**夏萍**（；；）；之前嗌過**盧少萍**（）嘅名；香港以前粵語片同電視劇女演員。佢喺2019年8月5號病逝，喺將軍澳華人永遠墳場土葬。

## 參考

## 出面網頁

*
中國共產黨第十次全國代表大會

**中國共產黨第十次全國代表大會**於1973年8月24號至28號响北京召開。參加大會嘅代表共1249人，代表當時全國2800萬黨員。

喺中共第十次全國代表大會召開前嘅8月20號，中央政治局通過決議，永遠開除林彪、葉群、黃永勝、吳法憲、李作鵬、邱會作等人嘅黨籍。

毛澤東主持大會，周恩來作政治報告；王洪文作關於修改黨章嘅報告。

大會通過咗政治報告、關於修改黨章嘅報告同《中國共產黨章程》。十大黨章保留咗九大黨章中關於黨嘅性質、指導思想、基本綱領、基本路線等內容，响結構上作出一啲調整，條文部分改得唔多。總綱中只取消咗有關林彪嘅論述同林彪嘅論點。值得指出嘅係，十大黨章响「左」傾錯誤方面嘅新發展，主要係充實所謂兩條路線鬥爭經驗嘅內容，將「批判修正主義列為加強黨嘅思想建設嘅長期任務」；片面提出「反潮流」原則，要求黨員要具有反潮流嘅精神等。

大會最後選出咗195名中央委員同124名候補中央委員。一啲喺「文化大革命」中遭到打擊，被排斥喺九屆中央委員會之外嘅老幹部，好似鄧小平、王稼祥、烏蘭夫、李井泉、譚震林、廖承志等被選為中央委員。雖然江青集團嘅骨幹分子更多咁進入新嘅中央委員會，但一批眾望所歸嘅老同志入選，畢竟反映咗黨內健康力量嘅增強。

## 一中全會
中國共產黨第十屆中央委員會第一次全體會議於1973年8月30號响北京舉行。會議選舉咗中央領導機構，名單如下：
#中央委員會主席：毛澤東
#中央委員會副主席：周恩來、王洪文、康生、葉劍英、李德生
#中央政治局委員：（以下按姓氏筆劃為序）毛澤東、王洪文、韋國清、葉劍英、劉伯承、江青（女）、朱德、許世友、華國鋒、紀登奎、吳德、汪東興、陳永貴、陳錫聯、李先念、李德生、張春橋、周恩來、姚文元、康生、董必武
#中央政治局候補委員：吳桂賢（女）、蘇振華、倪志福、賽福鼎
#中央政治局常務委員會委員：毛澤東、王洪文、葉劍英、朱德、李德生、張春橋、周恩來、康生、董必武

## 二中全會
中國共產黨第十屆中央委員會第二次全體會議於1975年1月8號至10號响北京舉行。會議討論咗第四屆全國人民代表大會嘅準備工作。決定將《中華人民共和國憲法修改草案》、《關於修改憲法的報告》、《政府工作報告》同全國人民代表大會常務委員會、國務院成員嘅候選人名單，提請全國人民代表大會討論。會議選舉鄧小平為中共中央副主席、中央政治局常務委員。同意李德生辭去中共中央副主席、中共中央政治局常委嘅職務。之前中共中央任命鄧小平為中共中央軍委副主席兼中國人民解放軍總參謀長、國務院第一副總理。

## 三中全會
中國共產黨第十屆中央委員會第三次全體會議於1977年7月16號至21號响北京舉行。全會開幕時，全體同志起立，為毛澤東、周恩來、朱德、康生、董必武等已故嘅老一輩無產階級革命家，為悼念十屆二中全會以嚟逝世嘅中央委員會委員、候補中央委員同其他同志默哀。全會一致通過《關於追認華國鋒任中國共產黨中央委員會主席、中國共產黨中央軍事委員會主席的決議》、《關於恢復鄧小平同志職務的決議》，決定恢復鄧小平嘅中共中央委員、中央政治局委員、常委、中共中央副主席，中共中央軍委副主席，國務院副總理，中國人民解放軍總參謀長嘅職務。全會一致通過《關於王洪文、張春橋、江青、姚文元反黨集團的決議》，決議永遠開除「四人幫」嘅黨籍，撤銷佢哋嘅黨內外一切職務。另外全會完全同意中央政治局關於提前召開中國共產黨第十一次全國代表大會嘅決定。
基督教香港信義會心誠中學

**基督教香港信義會心誠中學**係香港一間基督教直資中學，係北區少數英文中學之一，喺粉嶺馬會道270號，佔地17,000平方米。學校係粉嶺第一間中學，由基督教香港信義會喺1964年創辦，並由教會入面嘅學校教育部統籌管理，現任校長係麥沃華。校內嘅基督教香港信義會榮光堂有百幾年歷史，被古物古蹟辦事處列為香港三級歷史建築。

## 舊生
* 余智成（新界東區議員）

## 出面網頁
* 基督教香港信義會心誠中學
芒果布甸

**芒果布甸**係一種用芒果同奶製品做主要材料嘅啫喱，係香港流行嘅甜品之一。材料包括芒果、魚膠、砂糖、鮮忌廉或淡奶、鮮奶等，溝埋後唔使蒸煮，雪凍幾個鐘就整好。

雖然呢種甜品算係西式甜品嘅一種，但喺香港嘅中式酒樓流行、普及，而家香港嘅各種有規模嘅食肆多數都有得賣，日本、台灣等地亦已經普及。喺西方國家，芒果布甸而家係被視為發源自香港嘅一種東方甜品。

傳統上，部分酒樓會喺整嗰時加入生雞蛋，不過近年因為禽流感問題，因此唔會加入生雞蛋。

## 邊處有得賣
*小食店
*飯後甜品
*甜品店
*西餅店
芝麻糊

**芝麻糊**（），係用黑芝麻整成嘅一款兩廣傳統嘢食，食落去口感杰撻撻。

## 點樣整
將黑芝麻磨到變粉，跟住用暖水或滾水沖開，就食得。尤其喺冬天嗰陣食，仲可以令個身暖笠笠。整芝麻糊成日會用到嘅材料有黑芝麻，白芝麻，冰片糖同埋花生等等。

## 睇埋
*合桃糊
*杏仁糊
*花生糊
*腰果露
*無厘頭鳩芝麻糊
鹹水角

**鹹水角**係嶺南地區常見嘅點心。鹹水角裏面嘅餡有豬肉碎、韭菜、蝦米、冬菇、沙葛。將滾水沖入澄麵度攪勻，糯米粉放盤度，加入糖、豬油、凍水搓勻，再同澄麵溝埋。分出多份粉糰，每份放入餡料包好，放入滾油炸到淺金黃色就得，口感脆而唔韌。
北區醫院

**北區醫院**係香港首間由醫院管理局全盤計劃同埋起嘅公立醫院，喺上水保健路九號，隸屬於新界東聯網，提供24小時急症室服務、日間醫療護理服務同埋社康護理服務。

北區醫院由1998年開始分階段運作，提供門診、住院服務，尤其著重日間治療同埋社區外展服務。前身係天祥營，為咗服務人口急速增長嘅北區，北區醫院起得好快。

## 簡介
北區醫院係為人口增長迅速嘅新界北區提供醫療服務，切合居民所需。醫院喺1998年分階段運作，提供門診同住院服務，尤其著重日間治療同埋社區外展服務。北區醫院慈善信託基金喺2007年6月成立，支援醫院改善區內公眾嘅生理同精神健康。

## 服務範圍

;專科：   
*急症科
*麻醉科
*深切治療部（科）
*病理科
*放射診斷科
*內科
*腦外科（有限度服務，威爾斯親王醫院配合）
*婦產科（祇提供助產門診服務）
*矯形及創傷科
*口腔頜面外科及牙科
*兒科（祇提供門診服務）
*精神科（提供社區及門診服務）
*外科

;其他：  
*院牧部
*臨床病理化驗室
*營養治療學
*電子圖表驗檢
*內視鏡檢查部
*醫務社會服務部
*職業治療部
*藥劑部
*物理治療部
*足病診療部
*義肢及矯形部
*言語治療部
*義工及社區發展部

## 出面網頁
* 官方網頁
* 醫院管理局：北區醫院
*
低溫蠟燭

**低溫蠟燭**係一種情趣用品，主要係用來玩滴蠟。

根據「低溫蠟燭」嘅生產商同商人所講，「低溫蠟燭」嘅溶點溫度—亦即係燃燒溫度—較一般蠟燭低，比較冇咁易灼傷皮膚，所以比正常蠟燭更適合滴蠟。

## 參考
俄羅斯方塊

**俄羅斯方塊**（；、俄文：**Тетрис**）係1980年尾至1990年代初風靡全世界嘅電子遊戲，一般畀人歸類做解謎類，係落下型益智遊戲嘅始祖。

有研究者發現玩俄羅斯方塊遊戲有助於防止創傷後壓力症候群嘅發生，可能係呢個遊戲能夠對大腦儲存視覺記憶嘅功能產生干擾，從而保護病人免受創傷後應激反應嘅影響。

亦有學者發現玩俄羅斯方塊並且佩戴一種特殊嘅眼鏡可以治療細路弱視。

## 簡介
俄羅斯方塊原本係前蘇聯科學家阿列克謝·帕基特諾夫（）喺1984年6月利用空閑時間所編寫嘅遊戲程序，據講遊戲嘅作者最鍾意網球（Tennis）運動，於是，佢將源自希臘話嘅tetra（意為「四」）同佢結合，造咗「Tetris」一詞，之後開始提供授權畀各個遊戲公司，造成各平台上軟件大量發行嘅現象。

Game Boy版嘅俄羅斯方塊喺日本賣出424萬套，係Game Boy史上最賣得嘅遊戲。波斯灣戰爭時，亦係前線美軍最常用來消磨時間嘅遊戲之一。

由於俄羅斯方塊具有數學性、動態性同知名度，亦經常被用來作為遊戲程式設計嘅練習題材。按照健力氏世界紀錄大全，俄羅斯方塊家陣共有9個世界紀錄，例如手提電話下載次數最多嘅遊戲等。

## 特點
俄羅斯方塊嘅最大特點係佢無法用任何實體嘅形式進行，淨係可以用喺平面形式進行。

## 規則
* 俄羅斯方塊係由下面呢幾種四格骨牌構成，每種方塊都係由四個黐埋嘅格仔砌成，總共有七種：
** I：最多消除4層
** J：最多消除3層
** L：最多消除3層
** O：最多消除2層
** S：最多消除2層
** Z：最多消除2層
** T：最多消除2層（T轉規則最多可以消除3層）
** 有啲遊戲有單格方塊，可以穿透固定嘅方塊到達最下層空位。其他嘅改版度出現更多特別嘅造型。

* 方塊會隨機抽出，喺遊戲區域上方中間位置出現，然後緩慢繼續跌落去。
** 現代通常用「7-bag」規則，即係「七種方塊各一個」叫做一袋，每次喺一袋入面隨機抽出方塊，直到成袋空咗，再開新一袋。咁做嘅好處係：一個方塊出現後，最多隔12個就必定會再出同一種方塊。
* 玩家可以做嘅操作有：以90度為單位旋轉方塊，以格為單位左右移動方塊，以及畀方塊加速落下。
** 現代規則通常有「順時針方向轉90度」、「逆時針方向轉90度」同埋「旋轉180度」呢三種轉法，適當咁運用，可以轉入一啲特定嘅罅位。
** 現代規則通常有「軟降」同「硬降」兩種加速落下操作。「軟降」只係加速落，而「硬降」係直接落到最底。
** 現代規則通常都有「切換」功能，即係有一個儲存格，可以暫時保存而家落緊嘅方塊。如果儲存格已有方塊，就將落緊嘅方塊同儲存格入面嘅方塊交換。每次新方塊出現後，只可以切換一次。
* 方塊跌到落區域最底或者跌到落其他方塊上唔能夠再向下移動嗰時，就會固定喺嗰度，之後新嘅方塊出現喺區域上方開始跌落。
** 現代規則通常喺方塊落到最底時，唔係即刻固定，而係有一段短暫時間畀玩家操作，例如有時需要方塊落到最底，再向左移一格，攝落個窿度。
* 當區域中有一橫行嘅格仔全部由方塊填滿時，嗰行列就會被消除並成為玩家嘅得分（如果係對戰模式，消除時會畀啲垃圾行對方）。同時消除嘅行數越多，得分就會越高。
* 當固定嘅方塊堆到區域最頂而唔能夠消除層數時，遊戲就玩完。
** 現代規則通常係，當新嘅方塊冇位出嘅時候結束遊戲。

一般嚟講，遊戲重會提示下一個（甚至下幾個）將會跌落嘅方塊，熟練嘅玩家會計算到下一個方塊，評估而家要點樣進行。由於遊戲能夠不斷進行落去對商業用遊戲唔太理想，所以一般重會隨住遊戲嘅進行而加速提高難度。

## 變種遊戲
俄羅斯方塊由於好受歡迎，有啲遊戲廠商用佢做藍本，開發出唔同嘅變種遊戲：
* **決戰俄羅斯**（Face to Face）：台灣交通大學大一學生蔡祈岩同王功華製作並喺1990年由台灣嘅智冠科技（當時叫軟體世界）出版，加入兩人對戰同好多道具，並首創同電腦對戰功能，以操作流暢同合理設計將呢款遊戲推向全新高度，迅速風靡中港台同亞洲各國，係華人自製電腦遊戲嘅先河。
* **立體方塊**：將原本2D嘅方塊改為3D，以增加遊戲嘅挑戰性。
* **臉譜方塊**：將人嘅臉譜分割成五等份（額頭、眼、鼻、嘴、下巴），將隨機跌落嘅臉譜各部份拼成正確嘅臉譜就可以消除並得分。

## 知識產權問題
俄羅斯方塊嘅智慧財產權由前蘇聯嘅外國貿易協會（ELORG）持有，而家由The Tetris Company繼承。雖然大型機器上販售嘅俄羅斯方塊遊戲多數有授權，但因為佢規則簡單、容易開發，事實上有好多未經授權嘅產品亦到處散佈。1990年代初期，全世界大量流行嘅小型遊戲機，大半係類似俄羅斯方塊嘅遊戲，都係未經授權產品。

甚至，好多特登唔用Tetris個名嘅類似俄羅斯方塊嘅遊戲機器喺著作權官司度事實上都得到勝訴。呢個意味住俄羅斯方塊呢種單純數學性質嘅遊戲，權利人喺著作權訴訟度亦好有可能居於劣勢，咁樣對遊戲開發廠商來講係好大嘅衝擊。因此，好多遊戲開發廠商都有唔太願意開發呢類數學性質遊戲嘅傾向。
## 睇埋
*俄羅斯方塊99

## 參考

類:益智遊戲
類:消除類遊戲
澳門八景

**澳門八景**係澳門嘅旅遊景點，1992年由澳門八個社團聯合發起評選，由43個澳門景點中選出嚟嘅。

## 背景
據大清《澳門紀略》記載，由廣州府第一任澳門海防軍民同知印光任寫嘅「濠鏡十景」五言詩之中，抒發咗對昔日澳門美景嘅懷念同欣賞。濠鏡十景分別係：南灣浴日、蓮峰夕照、濠鏡夜月、雕樓春曉、三巴曉鐘、青洲煙雨、雞頸風帆、橫琴秋霧、望洋燈火、蘭寺濤光。但因時代變遷，昔日美景有啲已經冇咗。

喺1992年，由澳門楹聯學會、澳門攝影學會、澳門歷史學會、澳門中華詩詞學會、中區扶輪社、澳門美術協會、澳門獅子會同澳門教育文化藝術學會八個社會團體，組成新嘅澳門八景評議會。評選以考慮「歷史性、時代性、可觀性同連續性」原則，結果喺一年後，喺43個澳門景點中選出經共同評議嘅「澳門八景」。

## 澳門八景
### 燈塔松濤
*松山砲台：位於澳門半島嘅最高點，1637－1638年起。
*松山燈塔（又叫東望洋燈塔）：係中國沿海地區最古老嘅燈塔。

### 鏡海長虹
*澳門友誼大橋：連接澳門半島同氹仔最長嘅一條大橋。
*嘉樂庇總督大橋：曾經係世界最長嘅連續樑橋。

### 媽閣紫煙
*媽祖閣（媽讀馬）：媽閣廟一，建於大明弘治年間，係見證澳門開埠嘅廟。

### 普濟尋幽
*普濟禪院（俗稱觀音堂）：建於大明天啟年間，係澳門最大禪院同最具規模嘅廟。

### 三巴聖跡
*大三巴牌坊：1582年（大明萬曆十年）起，係大三巴教堂遺跡，係澳門天主之母教堂正面前壁嘅遺址，亦係澳門嘅標誌性建築之一。2005年同澳門歷史城區其他文物成為世界文化遺產。
*大三巴大砲台：原本係大三巴教堂嘅祭天台，​​曾經係中央砲台軍事禁區。

### 盧園探勝
*盧廉若公園（簡稱盧園，別稱盧九​​公園）：融合蘇州園林同南方園林嘅特色，曾經係澳門三大名園之一。

### 龍環葡韻
*龍環葡韻住宅式博物館：1921年落成嘅葡式別墅，展現歐陸風韻。
* 成個景區重包括：嘉模聖母堂、十字花園、氹仔市政花園同氹仔市政圖書館。

### 黑沙踏浪
*黑沙海灘：奇特嘅黑色細沙，係澳門最大天然海濱浴場。

## 參考

* 澳門八景，澳門旅遊通勝

## 睇埋
* 澳門觀光景點

## 出面網頁
* 澳門旅遊通勝
* 澳門八景遊

類:澳門旅遊景點
手槍

**手槍**（），或者叫**短槍**，係好常見嘅槍種類，指可以一隻手拎住射嘅槍。

## 分類
*單膛室手槍（）
*左輪手槍（）

## 睇埋
*長槍（）
馬內

**愛德華·馬內**（，），喺法國巴黎出世嘅寫實派同印象派畫家。

馬奈嘅畫風驟眼睇應該屬於古典嘅寫實派畫風，人物細節都相當之有真實感。但係馬奈之所以亦被歸為印象派畫家嘅原因，在於佢所畫嘅主題，顛覆咗寫實派嘅保守思考。要畫戰爭，就畫衝突性高嘅，被處決嘅畫面。要畫野餐，就畫爭議性高嘅對比，裸女自然噉坐喺着西裝嘅紳士身邊。馬奈好明顯噉表示出，印象派並毋係僅僅靠繪畫技巧來與眾不同，主題一可以重新思考嘅一個概念。

## 有名作品

草地上嘅午餐（**）係馬內嘅成名作品，係1863年巴黎引起好大關注。幅畫介乎於現實主義同印象派之間，當時仲未有印象派出現或者俾人公開承認。因為幅畫線條忽然細緻忽然簡略，俾人一種未完成嘅感覺居多，所以比大眾認為係印象派嘅前身。而引起關注原因，並唔係因為裸女，而係因為裸女身邊兩個男人好明顯係普通男人，仲要係馬奈嘅細佬古斯塔夫同佢妹夫費迪南德·里郝夫，而個裸女同兩個男人又咁近甚至有身體接觸。喺當時嘅西方，畫裸女冇問題，女神赤裸冇問題，一群裸女都可以。不過畫公仔畫出腸，表明係妓女就一直都唔會有人咁做。因為當時巴黎雖然有大量妓女，但係一般冇人會去揭瘡疤。如果留意幅畫左下角，會見到有隻青蛙仔。而當時法文嘅青蛙仔「」帶有好多種含義，令人基本可以肯定佢係個妓女。

幅畫有咗咁多意思，而且係社會同政治意義，自然引起關注。馬奈本來想拎去參展，不過因為太多人認為有問題，加上當時現實主義係藝術主流，所以就俾人「和諧」咗。

## 出面網頁
*愛德華·馬奈Owlstand在綫展覽
*愛德華·馬奈 9幅人物與靜物
五支旗桿

**五支旗桿**，亦寫**五支旗杆**，或者**五支旗竿**，係香港名勝，喺九龍尖沙嘴，近尖沙嘴碼頭同星光行，亦近海運大廈，因地有五支旗桿而名。旗桿係九龍倉集團樹立，桿桿高低唔同。因爲就近碼頭同巴士站，舊時又係過海必經之路，就做咗約人勝地。「約喺五支旗桿等」係香港人口頭禪。

## 旗
1997年主權移交前，五支旗桿係掛英國旗、香港旗、九龍倉旗、海港城旗同天星小輪旗。

1997年主權移交後到約莫2017年，五支旗桿改掛九龍倉旗、海港城旗、九倉電訊旗、香港有線電視旗、天星小輪旗。

約莫2017年後，隨住九倉電訊同香港有線電視先後賣盤，五支旗桿再改掛中華人民共和國旗、香港特區旗、九龍倉旗、海港城旗、天星小輪旗。 

喺2019年香港修例風波期間，五支旗桿上嘅中華人民共和國旗兩度畀激進示威者扯落嚟掉落海。
法蘭妙士

**法蘭妙士**（，）係加拿大鋼琴家，錄音演奏樂師。佢以單曲演奏音樂盒舞者（Music Box Dancer）聞名於世，時時用喺雪糕車、廣告等。

法蘭妙士喺加拿大安大略多倫多出世。不過佢喺魁北克嘅大。

## 參攷
*
珍珠雞

**珍珠雞**（），又叫**珠雞**、**山雞**、**畿內亞鳥**，係雞形目下嘅其中一科，原產自非洲。主要分佈喺中國湖北宜昌一帶，因為佢哋全身羽毛灰色並且身上有規則嘅圓形白點，形狀好似珍珠噉，所以叫做「珍珠雞」，兩隻翼發達有力，出世一日就有一定嘅飛躍能力，可以成日唔停噉行，細膽好易嚇親，若果一隻母雞發出刺耳嘅叫聲，成群雞就會發生連鎖反應。珍珠雞生出嚟嘅蛋大多數都係雙黃蛋。

## 參考
絲蓮·迪安

**絲蓮·迪安**（，讀音：，全名 ；）係加拿大歌手。初時佢凈係唱法文，後來都有唱𠹺英文，有一排好紅，成爲世界名歌星。佢老公亨尼·晏謝里（）喺2016年1月14號過咗身。
許楚姬

**許楚姬**（，），字**景樊**，號**蘭雪軒**，**蘭雪齋**，江原道江陵人。係大朝鮮國嘅畫家兼作家、詩人。

## 著作
* 蘭雪軒集
* 聚沙元倡

### 畫
* 仰看飛禽圖
* 芍藥圖

## 出面網頁
* 허균/허난설헌선양사업회 
* 許楚姬 
* 楚姬 許蘭雪軒 
* 개혁적 문필가 허난설헌 

類:大朝鮮國畫家
類:大朝鮮國作家
類:大朝鮮國詩人
兒童鴛鴦

**兒童鴛鴦**，又叫「**黑白鴛鴦**」或「**小朋友鴛鴦**」，香港首創由阿華田同好立克溝埋嚟整嘅嘢飲，因為冇咖啡因，所以好啱細路飲，熱飲或者凍飲都得。

## 睇埋
* 鴛鴦 (飲)
* 阿華田
* 好立克
* 開心樂園餐

## 參考
光環

**光環**可以指：
* 光環 (光象)，霧裏面雲間出現彩虹光圈。
* 光環系列：電腦遊戲系列
* 行星環，即圍繞行星嘅光環，例子有土星光環。
* 形象中天使頭上面嘅黃色圈。
* 一種網絡用語，指某樣嘢具有一定效應（暈輪效應）或者感染力，喺周圍嘅嘢也亦會具有原物嘅特性。但調侃意味比較重，多用於非正式場合。

## 參考
君士坦丁堡聖佐治教堂

**聖佐治教堂**（正式名稱係『**聖佐治主教座堂**』；希臘文：Καθεδρικός ναός του Αγίου Γεωργίου）係目前土耳其伊斯坦堡（君士坦丁堡）最重要嘅東正教教堂。從15世紀東羅馬帝國滅亡，上帝聖智大教堂（又叫做聖索菲亞大教堂；希臘文：Ἁγία Σοφία）被鄂圖曼帝國強行改為清真寺之後，君士坦丁堡正教會領袖，同時亦係全球東正教會精神領袖嘅君士坦丁堡大牧首，就一直以聖佐治教堂作為座堂。

2006年，天主教會領袖，教宗本篤十六世親臨聖佐治教堂，會見東正教會精神領袖巴多祿茂一世，標誌住東西方基督教會大和解向前邁進咗一大步。
加拿大政區

**加拿大政區**包括十個行省同三個領地。

## 加國十省<small>※1</small>

※1：括弧裏便係舊時唐人據台山話改嘅唐名，屢見於民國革命史籍。
※2：「斯高沙省」全名係「諾華斯高沙省」。
※3：「緬尼吐巴」又名「曼尼吐巴省」。
※4：「卑詩省」全名係「英屬哥倫比亞省」。

## 加國領地
香港紋章

**香港紋章**，俗又叫**香港盾徽**，係香港嘅紋章，係英國紋章院所發，改自香港官員設計。一九五九年一月廿一號頒佈使用，代表香港。佢使用之手法，由香港法例第三百一十五章所保護。港英旗自此亦改附香港紋章。此章一九九七年七月一號同埋港英旗停用。

## 史
香港好早就有徽章，係英國皇室紋章下付一圖，講香港唐人與英人交易，俗名亞羣帶路圖。香港人，尤其係英商，一直唔滿意幅圖，認爲要整過，曾經有好幾個圖樣，寄去倫敦。但返來竟然同交易圖相近，而且質素奇差。所以香港並無使用。後尾改善繪功，香港最後都接納，但未爲時人滿意。

一九四一年十二月，日軍侵港，香港英人官員，統統拉去赤柱集中營。其間有一人，就構想香港紋章，由另一人繪出。此二人亦構想香港重光後郵票式樣。

一九四五年香港重光。個設計畀港督楊慕琦，港督認爲無必要，就丟低。去到上世紀，五十年代，舊事重提，今次交到去英國，由英國紋章院修改。

一九五九年一月廿一號，英女王伊利沙伯二世，頒布香港紋章。三月後，王夫菲臘親王，卽愛丁堡公爵，來港主持伊利沙伯醫院開幕禮，禮中親身交到香港手上。香港亦立法，防止人未有授權亂用，七月廿七號有法例代表香港。

一九九七年七月一號，香港主權移交到中華人民共和國，紋章停用。
無限小數

**無限小數**係指小數部分有無限個位嘅數字，同有限小數相對。

無限小數有兩種：

*循環小數：由小數部分嘅某個位開始，一個位或者幾個位，依次唔停咁重複出現嘅小數叫做循環小數。好似\frac{1}{7} = 0.142857142857142857...，\frac{11}{6} = 1.833333...等等。循環小數係有理數，可以化成分數（即係\frac{a}{b}）嘅形式。

*無限唔循環小數：小數部分有無限咁多個位，而且哋小數唔會依次唔停咁重複出現，就叫做無限唔循環小數，好似π=3.14159265358979323...，e=2.71828182845904...。無限唔循環小數係無理數，化唔成分數嘅形式。
有限小數

**有限小數**係指小數部分嘅數字有限，同無限小數相對。9.8、1.0、1.1212121212、3.14等數字都係有限小數。

有限小數都係有理數，可以化成分數（即係\frac{a}{b}）嘅形式。

好似：9.8 = \frac{49}{5}，
1.0 = \frac{1}{1} = 1，
1.1212121212 = \frac{1212121212}{1000000000}，
3.14 = \frac{157}{50}。
循環小數

**循環小數**係指由小數部分嘅某個位開始，一個位或者幾個位，依次唔停咁重複出現嘅小數叫做循環小數。循環小數係無限小數嘅一種。

好似\frac{1}{7} = 0.142857142857142857...，\frac{11}{6} = 1.833333...等等。循環小數係有理數，可以化成分數（即係\frac{a}{b}）嘅形式。

## 循環節號
由於要寫咁多個數字會好麻煩，同埋嚴格嚟講，用省略號(...)嚟表達並唔清晰，所以為咗方便睇同寫，通常會有特別嘅表示方法，響唔同國家有唔同嘅表示習慣。
*用「**上劃線**」表示，好似：
\frac{1}{7} = 0.142857
*用「**上點**」表示，好似：
\frac{1}{7} = 0.\dot{1}4285\dot{7}
*用「**大括弧**」表示，好似：
\frac{1}{7} = 0.(142857)

### 等價表示
*0.9 = 1
*0.49 = 0.5 = {1\over 2}

## 睇埋
*小數
*極限
*等比級數
*0.999…
鹼土金屬

**鹼土金屬**係元素週期表嘅第二組，即係最外邊嘅電子殼只有兩粒電子，全部都係活潑金屬。

鹼土金屬都係銀白色、比較軟嘅金屬，密度比較細。鹼土金屬響化合物中係以+2嘅氧化態存在。鹼土金屬原子冇咗電子變做陽離子嗰陣，最外層會有8個電子，但鈹離子最外層得2個電子。

鹼土金屬有好好嘅延展性，可以整好多合金，好似鎂鋁合金。
冬瓜盅

**冬瓜盅**，係用結實而老身嘅冬瓜，挖走瓜裏面嘅瓤，將適當嘅食料例如：排骨、燒鴨粒、火腿、冬菇、蝦米、江瑤柱、夜香花等，放入冬瓜盅度再加水，隔水將佢燉熟。雖然用料比較多，但係做法並唔複雜。

冬瓜有超過90%係水份，可以補充流汗而流失嘅水份，係消暑佳品。
炸兩

**炸兩**（，可以寫做**炸両**），又叫**炸腸**，係一種廣東嘅特色小食，喺香港流行。將腸粉同油炸鬼兩種嘢食夾埋而變成。用腸粉包住油炸鬼，而用嘅腸粉係齋腸，然後切成一段段，淋上豉油，有人鍾意芝麻來食，食嗰時可以淋甜豉油，亦有啲人會點甜醬、芝麻醬食。香港人通常喺食粥時配炸兩，所以炸兩主要喺粥舖或大排檔有得賣，而家擴展到有啲酒樓當點心賣。

## 出處
1938年，日軍攻陷廣州。1940年之後，喺廣州泮塘鄉有間細茶居叫做「嚼荷仙館」，點心師傅為咗應付當時物資短缺，諗住畀食客用最少錢就同時食到腸粉同油炸鬼兩樣嘢，噉就創咗炸兩。將新鮮炸脆嘅油炸鬼，用熱辣辣嘅腸粉包住，整成內脆外滑嘅美味小食，（如果用咗凍冰冰嘅腸粉來包住無火氣淋蓆蓆嘅油炸鬼，就係完全兩回事。）推出之後好受歡迎，後來傳到去香港。

## 攷
南北杏

**南北杏**係杏仁，可以生食，但多數熟來食。佢係南杏同北杏按比例。南杏北杏，南甜北苦，各有藥用之效。不過北杏有毒，不能太多，所以南北杏之中，北杏份量通常好少。
安大略省

**安大略省**（，，英文發音：/ɒnˈtærioʊ/，法文發音：ɔ̃taʁjo，，意思係 ｢靚湖｣），簡稱**安省**（），係加拿大東部一省，首都係多倫多。安大略省東邊係魁北克省，西邊接緬尼吐巴省，北邊臨哈德遜灣，而南邊就係五大湖，五大湖一帶又即係安大略省人口同經濟主要所在地方。總面積約107萬平方公里，加拿大嘅首都渥太華都喺安大略省。安大略省係加拿大人口最多嘅省份，根據2022年統計，安大略人口有大約1422萬人，佔全國 38.5%。

｢安大略｣ 係易洛魁話，加拿大政府話本詞係 kanadario，意思係 ｢閃閃令嘅水｣，但係原住民話個詞其實係解 ｢靚湖｣。

加拿大未立國之前，英國政府曾經叫佢做 ｢上加拿大｣（），指佢嘅位置係喺聖羅倫斯河上游。

## 註

## 睇埋
*多倫多
*安大略省南部
*安大略省北部
*五大湖
*哈德遜灣
*安大略半島

## 攷
番薯糖水

**番薯糖水**係中國廣東嘅一種糖水，流行喺華南同香港。整法主要係由番薯、片糖或冰糖同水煮成，冬天時可以加入薑片用嚟驅寒。

番薯糖水嘅特點係比較稀，但由於加入咗片糖，所以甜味好濃。番薯糖水嘅製法非常簡單，而過往番薯喺華南地區都好普遍，亦容易種，所以成為咗當地普羅大眾最普遍嘅嘢食。

過往喺華南地區嘅番薯得黃色嘅，但而家由於有喺日本入口嘅紫心番薯，加上香港人喺飲食方面鍾意搞花樣，令今日嘅番薯糖水亦變得色彩繽紛。
水牛奶

**水牛奶** 即係由水牛產出嘅奶。水牛唔係乳牛，所以產奶量有限。不過佢嘅成份亦有營養價值，奶中含有蛋白質、氨基酸、乳脂、維生素、微量元素等。中國廣東著名嘅大良牛乳，亦係水牛奶產品。其他製品重有薑汁撞奶、雙皮奶等。另外意大利出名嘅水牛芝士亦係用呢種奶生產嘅先係正宗。

## 出面網頁
* 水牛也可製奶

類:牛奶
加拿大航空

**加拿大航空**（英文/法文：**Air Canada**，簡稱**加航**）係加拿大全國最大嘅航空公司，總部設喺魁北克省嘅滿地可。加拿大航空提供客運同貨運嘅定期同包機服務，同時亦都為其他航空公司提供維修、地勤同訓練服務。加拿大航空嘅主要航空樞紐包括滿地可嘅兩個機場——特呂多國際機場（客運）同埋美拉比國際機場（貨運），重有多倫多皮爾遜國際機場同埋溫哥華國際機場。

1987至2000年間因為同第間航空公司撞名，唔叫加拿大航空，叫**楓葉航空**。

## 歷史
Air Canada嘅前身環加航空（英文：Trans-Canada Air Lines）喺1937年4月10號創立，同年9月1號公司嘅第一架洛歇10A型客機首航，搭住郵件同埋兩位乘客由溫哥華飛去西雅圖。其後環加航空發展成加拿大嘅國家航空公司，可以喺機身上面畫上加拿大國旗。

1964年，當時未做首相嘅克里田（）喺國會動議將航空公司個名改為Air Canada。1965年1月1號，環加航空正式改名做Air Canada。

1970年代尾，Air Canada成為獨立嘅國營企業。

1989年，Air Canada完成私有化。

1990年代初之前，Air Canada都將業務重點放喺國內、歐洲同埋美國航線上面。1994年，Air Canada開通溫哥華往返香港嘅航線，先至準備註冊中文名。當時其實一早已經被人叫佢做『加拿大航空』，但係呢個名亦都一早就已經喺1950年代被當時分到香港經東京往溫哥華航線嘅競爭對手Canadian Airlines搶先註冊咗，因此Air Canada祇能夠將中文名定為『楓葉航空』。

1997年5月，楓葉航空聯合另外4間航空公司組建歷史上第一個航空公司聯盟『星空聯盟』（英文：Star Alliance）

1998年9月2號，楓葉航空機師發起首次罷工行動。

2000年1月，楓葉航空成功收購加拿大航空，同時接收埋『加拿大航空』呢個中文名。

2003年4月1號，加拿大航空申請破產保護，其間擁有加拿大國籍嘅香港商人李澤鉅曾經就獨家拯救收購進行談判，但係由於無辦法同工會達成協議而放棄。

2004年9月30號，加拿大航空改組後由ACE航空控股（英文：ACE Aviation Holdings）成為加拿大航空嘅母公司，同時撤銷破產保護。

## 拎
*

## 註

## 參考資料

類:加拿大航空公司
蓮香樓

**蓮香樓**係一家茶樓，大清光緒時始業於省城西關第十甫，其後響香港中環開設分號。

## 省城蓮香樓
蓮香樓前身係廣州西關的嫁女同過大禮用嘅餅店糕酥館。清光緒十五年（1889年）改名連香樓。

## 香港蓮香樓

香港嘅蓮香樓係喺香港島中環威靈頓街160-164號，鴨巴甸街交界，樓高兩層。


File:GZLinHengLau.JPG|廣州蓮香樓
File:HK Lin Heng Teahouse ou.jpg|香港蓮香樓


類:荔灣區
類:老字號
中國共產黨第十三次全國代表大會

**中國共產黨第十三次全國代表大會**於1987年10月25號至11月1號响北京召開。出席大會嘅正式代表1936人，特邀代表61人，代表當時全國4600萬名黨員。

此外，全國人大常委會黨外副委員長、全國政協黨外副主席、各民主黨派、全國工商聯負責人同無黨派愛國民主人士、少數民族同埋宗教界人士96人列席咗大會，並有中外記者（其中包括1名台灣記者）400幾人採訪咗大會。呢啲，响之前嘅歷次代表大會上，都係首次。
 
大會嘅議程係：（1）聽取同審查黨嘅第十二屆中央委員會嘅報告；（2）審查中央顧問委員會嘅報告；（3）審查中央紀律檢查委員會嘅報告；（4）審議並通過《中國共產黨章程部分條文修正案》；（5）選舉第十三屆中央委員會，新一屆中央顧問委員會，新一屆中央紀律檢查委員會。

趙紫陽受十二屆中央委員會委託，向大會作咗報告。大會提出並系統闡述咗社會主義初級階段理論，制定咗黨响社會主義初級階段嘅基本路線，制定咗「三步走」發展戰略同各項改革任務。

大會討論並通過咗關於十二屆中央委員會報告嘅決議、關於黨章部分條文修正案嘅決議、關於中央顧問委員會工作報告嘅決議、關於中央紀律檢查委員會工作報告嘅決議。

大會重首次採用差額選舉嘅方式選出咗由175名中央委員同110名候補中央委員組成嘅第十三屆中央委員會；選舉出由200人組成嘅中央顧問委員會同69人組成嘅中央紀律檢查委員會。

## 一中全會
中國共產黨第十三屆中央委員會第一次全體會議於1987年11月2日响北京舉行，全會選舉產生咗中央政治局委員、候補委員，中央政治局常務委員會委員，中央委員會總書記；根據中央政治局常務委員會嘅提名，通過咗中央書記處書記同候補書記；決定咗中央軍事委員會主席、第一副主席、常務副主席。名單如下：

#中央政治局委員、候補委員
#*中央政治局委員（按姓氏筆劃為序）：萬里、田紀雲、喬石、江澤民、李鵬、李鐵映、李瑞環、李錫銘、楊汝岱、楊尚昆、吳學謙、宋平、趙紫陽、胡啟立、胡耀邦、姚依林、秦基偉
#*中央政治局候補委員：丁關根
#中央政治局常務委員會委員：趙紫陽、李鵬、喬石、胡啟立、姚依林
#中央委員會總書記：趙紫陽
#中央書記處書記、候補書記
#*書記：胡啟立、喬石、芮杏文、閻明復
#*候補書記：溫家寶
#中央軍事委員會主席、第一副主席、常務副主席
#*主席：鄧小平
#*第一副主席：趙紫陽
#*常務副主席：楊尚昆

全會批准咗中央顧問委員會第一次全體會議選舉產生嘅主任、副主任同常務委員會委員人選。名單如下：
*主任：陳雲
*副主任：薄一波、宋任窮
*常務委員會委員：（按姓氏筆劃為序）王平、王首道、伍修權、劉瀾濤、江華、李一氓、李德生、楊得志、蕭克、余秋里、宋任窮、宋時輪、張勁夫、張愛萍、陸定一、陳雲、陳丕顯、陳錫聯、胡喬木、段君毅、耿飈、姬鵬飛、黃華、黃鎮、康世恩、程子華、薄一波

全會批准咗中央紀律檢查委員會第一次全體會議選舉產生嘅書記、副書記同常務委員會委員人選。名單如下：
*書記：喬石
*副書記：陳作霖、李正亭、肖洪達
*常務委員會委員：（按姓氏筆劃為序）王德瑛、喬石、劉麗英、李正亭、肖洪達、陳作霖、郭林祥、傅傑
 
## 二中全會
中國共產黨第十三屆中央委員會第二次全體會議於1988年3月15日號至19號响北京舉行，全會審議通過咗中共中央總書記趙紫陽代表中央政治局响中國共產黨第十三屆中央委員會第二次全體會議作嘅工作報告。

全會審議通過咗中央政治局提出，並經黨內外廣泛協商，擬向七屆全國人大推薦嘅國家機構領導人員人選名單同擬向七屆全國政協推薦嘅全國政協領導人員人選名單。

## 三中全會
中國共產黨第十三屆中央委員會第三次全體會議於1988年9月26號至30號响北京舉行，全會原則通過咗《關於價格、工資改革的初步方案》，建議國務院\响今後五年或者較長一啲時間內，根據嚴格控制物價上漲嘅要求，並考慮各方面嘅實際可能，逐步咁穩妥咁組織實施。全會重原則通過咗《中共中央關於加強和改進企業思想政治工作的通知》。

## 四中全會

中國共產黨第十三屆中央委員會第四次全體會議於1989年6月23號至24日號响北京舉行，呢次係六四事件後中共所召開嘅中全會，全會審議並通過咗李鵬代表中央政治局提出嘅關於趙紫陽响反黨反社會主義嘅動亂中所犯錯誤嘅報告，全會選舉江澤民為中央委員會總書記；增選江澤民、宋平、李瑞環為中央政治局常委；決定增補李瑞環、丁關根為中央書記處書記；決定撤銷趙紫陽嘅中央委員會總書記、中央政治局常務委員會委員、中央政治局委員、中央委員會委員同中共中央軍事委員會第一副主席嘅職務。另外，胡啟立、芮杏文、閻明復亦响呢次全會上被免職。全會遞補候補中央委員格桑多傑（藏族）為中央委員。

## 五中全會
中國共產黨第十三屆中央委員會第五次全體會議於1989年11月6號至9號响北京舉行，全會審議並通過咗《中共中央關於進一步治理整頓和深化改革的決定》。全會討論並通過咗關於同意鄧小平辭去中共中央軍事委員會主席職務嘅決定，決定江澤民為中共中央軍事委員會主席，楊尚昆為中共中央軍事委員會第一副主席，劉華清為中共中央軍事委員會副主席，楊白冰為中共中央軍事委員會秘書長；決定增補楊白冰為中共中央書記處書記。全會遞補候補中央委員賈志傑為中央委員。
 
## 六中全會
中國共產黨第十三屆中央委員會第六次全體會議於1990年3月9號至12號响北京舉行，全會審議通過咗《中共中央關於加強黨同人民群眾聯繫的決定》。

## 七中全會
中國共產黨第十三屆中央委員會第七次全體會議於1990年12月25號至30號响北京舉行，全會審議並通過咗《中共中央關於制定國民經濟和社會發展十年規劃和「八五」計劃的建議》。江澤民作咗重要講話，李鵬就《建議》草案作咗說明。

## 八中全會
中國共產黨第十三屆中央委員會第八次全體會議於1991年11月25日號至29號响北京舉行，全會審議並通過咗《中共中央關於進一步加強農業和農村工作的決定》。全會審議並通過咗《關於召開中國共產黨第十四次全國代表大會的決議》，確定中共十四大於1992年第四季度响北京舉行。全會遞補候補中央委員馬玉海（回族）為中央委員。

## 九中全會
中國共產黨第十三屆中央委員會第九次全體會議於1992年10月5號至9號响北京舉行，全會決定，1992年10月12日响北京召開中國共產黨第十四次全國代表大會。全會討論並通過咗中央委員會向黨嘅第十四次全國代表大嘅報告，討論並通過咗《中國共產黨章程（修正案）》，一致決定將呢兩個文件提請黨嘅第十四次全國代表大會審議。全會同意中央政治局關於對趙紫陽响1989年政治動亂中所犯錯誤繼續審查情況嘅匯報，同意維持十三屆四中全會對趙紫陽所犯錯誤嘅結論並結束審查。全會遞補候補中央委員丹增（藏族）、王越豐（黎族）、克尤木·巴吾東（維吾爾族）、李振潛為中央委員。
菠蘿冰

**菠蘿冰**係一種用菠蘿整成嘅甜品、嘢飲，起源於香港嘅冰室。

整法係將菠蘿提取果汁，再加入菠蘿粒、糖漿、水同冰塊。

## 睇埋
*雜果冰
*紅豆冰
福建炒飯

**福建炒飯**喺香港好常見，喺一般茶餐廳都有得賣，但喺福建就冇呢種濕炒飯。福建炒飯材料有草菇、西芹、瑤柱絲、燒鴨絲、雞肉粒、蝦仁、粟米粒、青豆、紅蘿蔔粒。芡汁材料有雞湯、生粉、生抽、老抽同蠔油。做法係先炒蛋炒飯，之後材料同芡汁一齊炒，再淋喺蛋炒飯上面。可以再加上蔥粒，等個飯望落再靚啲啲。

## 出面網頁
*食譜：福建炒飯
雜果冰

**雜果冰**係一種用多種生果粒沖製嘅甜品、嘢飲，起源於香港嘅冰室。

做法係將罐頭雜果同糖漿、水同冰塊溝埋而成。同雜果賓治唔同嘅係，雜果冰唔會加入紅色嘅色素，同埋雜果冰嘅冰塊會多啲，此外雜果冰一般淨係會用較平嘅罐頭雜果而唔係新鮮生果粒。

## 睇埋
*紅豆冰
*菠蘿冰
九龍巴士78K線

**[[九龍巴士]]78K線**係香港北區一條來往上水同沙頭角嘅巴士線。全程16.5公里，行車時間48分鐘。

由於呢條線長年同73K、79K行經香港邊境禁區，所以呢三條線畀巴士迷統稱為「禁區三寶」。2016年1月4號邊境禁區範圍縮減之後，78K成為唯一一條駛入北區邊境禁區嘅全日專營巴士線。

佢有特別班次**九龍巴士78線**，逢星期一至五朝早上繁忙時間喺沙頭角開一班車，行龍山隧道，經華明邨直達粉嶺站。

## 前史
1912年4月1號至1928年3月31號，九廣鐵路嘅沙頭角單軌鐵路提供沙頭角對外嘅交通服務。

*1926年4月1號：南興汽車開辦來往粉嶺同沙頭角嘅巴士線。
*1930年代初：粉嶺至沙頭角巴士線改由中巴搞，冧巴係18號。
*1933年6月11號：地區專利生效，中巴18號線由九巴接辦。
*1942年10月至1943年8月：日軍佔領香港，香港自動車運送會營辦6號（來往深圳及沙頭角）。
*1946年4月21號：九巴開辦4號巴士線，來往元朗及沙頭角。
*1947年10月：九巴4號線分拆為18號線（來往粉嶺及沙頭角）及20號線（來往元朗及文錦渡，1963年5月12號取消）。
*1955年11月1號：九巴17、18號線都改為來往元朗及沙頭角。
*1961年4月6號：18號線改為來往元朗及鹿頸。
*1961年4月20號：18號線改返做來往元朗及沙頭角，鹿頸服務改由新線九巴18A線（來往元朗及鹿頸，途經沙頭角）提供。

## 史
*1963年5月12號：九龍巴士開辦**20線**，來往上水至沙頭角，取代17、18號線縮短為來往元朗及上水之後嘅服務。
*1967年6月25號：20線因六七暴動停駛。
*1967年7月20號：20線恢復服務，但係因為中國人民解放軍多次突擊侵略沙頭角，為安全計，巴士總站改至軍地，年底恢復至鹿頸，直至第二年先至恢復至沙頭角。
*1973年7月16號：新界巴士線重組，20線改冧巴為**78線**。
*1975年2月15號：78線縮短為來往聯和墟至沙頭角。
*1977年3月1號，78線改返做來往上水至沙頭角。
*1983年8月14號：配合九廣鐵路全線電氣化，78線改冧巴為78K。
*1997年4月28號：改經彩園邨、太平邨同埋榮輝中心。
*1997年7月13號：全線改為空調服務。
*2012年2月15號：配合香港政府縮減香港邊境禁區範圍，位於沙頭角石涌凹嘅警察檢查站搬咗去沙頭角村口，除咗沙頭角巴士總站之外，介乎塘肚至担水坑一段嘅沙頭角公路唔再屬於邊境禁區，沿線巴士站開放畀任何人上落，而唔使申請邊境禁區通行證。
*2012年8月13號：實施《2012-13年度北區巴士路線發展計劃》嘅建議，來回程改經太平（北區醫院），唔再經彩園路同埋石湖墟，以方便來往聯和墟至北區醫院嘅乘客
*2013年8月17號：配合北區「區域性巴士路線重組」第一階段實施，星期一至五其中4班由沙頭角開出嘅班次改為去華明嘅特別班次，唔經聯和墟巴士總站、和睦路及粉嶺樓路，並調整班次。同時，增設同373及373A線嘅八達通轉乘優惠。
*2014年8月2號：改為只喺每日日間非繁忙時間經太平巴士總站，往沙頭角方向喺每日09:00-17:00繞經；而往上水方向喺每日07:08及09:00-17:00繞經。
*2021年10月18號：經太平總站嘅班次嘅總站由上水改為太平，經上水巴士總站。原本07:38開去華明嘅特別班次提早去07:35開。原本07:23開去華明嘅特別班次改經香園圍公路同龍山隧道去粉嶺站，唔經聯和墟同祥華一帶，同時獲獨立編號**78**，並且提早去07:20開。

## 收費
*全程收費：$8.0
*分段收費：
**孔嶺至上水：$6.2
**聯和墟（上水宣道小學）至沙頭角：$6.2
**孔嶺至沙頭角：$4.6
**聯和墟巴士總站至上水：$4.6
**華明至粉嶺站（只限78線）：$4.6

### 八達通轉乘優惠
由本線喺上車之後兩個半鐘頭內，轉261、261P、270A、270P、270B、276、276P、276A、276B、277X、278X、278P、279X、373、978系、T270或者T277線，又或者由呢啲線轉乘本線，用八達通畀錢，第二程車費可以減港幣4.2元。如果第二次程車費低過4.2元，就免費轉車。

## 服務時間
每日05:40至23:30，約莫8至30分鐘一班

沙頭角去華明特別班次：星期一至五06:54、07:04、07:12、07:35

78線：星期一至五07:20

## 行車路線
;78K
*去沙頭角：*[[太平巴士總站]]、[[保平路]]、[[保健路]]、[[百和路]]、[[掃管埔路]]、[[雞嶺迴旋處]]、掃管埔路、[[新運路]]*、龍運街、新運路、粉嶺車站路、沙頭角公路—龍躍頭段、粉嶺樓路、和睦路、聯安街、沙頭角公路（龍躍頭段、馬尾下段、禾坑段、石涌凹段）及順隆街。
*去上水：順隆街、沙頭角公路（石涌凹段、禾坑段、馬尾下段、龍躍頭段）、聯安街、聯和墟巴士總站、和泰街、和睦路、粉嶺樓路、沙頭角公路—龍躍頭段、新運路、粉嶺車站路、新運路、*龍運街、新運路、掃管埔路、百和路、保健路、保平路、太平巴士總站*。

;78K特別班次
順隆街、沙頭角公路（石涌凹段、禾坑段、馬尾下段、龍躍頭段）、新運路、粉嶺車站路、新運路後馬會道、百和路、華明路、雷鳴路。

;78
順隆街、沙頭角公路－石涌凹段、沙頭角公路－禾坑段、支路、香園圍公路、龍山隧道、香園圍公路、粉嶺公路、支路、百和路、華明路、迴旋處、雷鳴路、偉明街、百和路。

### 車站一覽

;78K

* 有*嘅巴士站淨係往返太平嘅班次停
*沙頭角巴士總站屬於香港邊境禁區，只准拎住禁區紙嘅人入，唔係會被檢控
*乘客唔可以坐呢條巴士線去到沙頭角口岸過境

;78K特別班次

;78

## 攷
瑞士雞翼

**瑞士雞翼**係香港嘅一種滷水雞翼，雖然個名有瑞士兩個字，不過佢唔係源於瑞士或其他歐洲國家。呢種嘢食主要係用「瑞士汁」烹調而成，瑞士汁係一種以豉油、薑、蔥、冰糖同香料等食材調配而成嘅甜味滷水。

## 名點嚟
「瑞士雞翼」個名點嚟，有兩種講法。

一個講法係，瑞士雞翼由太平館餐廳創辦人徐老高首創。而瑞士雞翼呢個名，相傳係一位外地遊客去到廣州太平館餐廳品嚐呢種甜雞翼。當佢問到一位伙計呢道菜式嘅名，伙計就用英文答佢話：「Sweet Wings」，不過因為語言上嘅誤會，遊客以為Swiss Wings係佢個名，因此衍生出瑞士雞翼呢個名。

另一個講法係一名外地遊客去到太平館餐廳食晏，食過雞翼之後話雞翼好甜（Sweet）。唔係好識英文嘅伙計聽錯，以為遊客話嗰啲雞翼有瑞士菜嘅味道，於是就用呢個名命名做甜味豉油雞翼菜式。

## 參考

## 出面網頁
*太平館官方網站
*憶太平館 - 南方網
徐朝清

**徐朝清**（）係重慶江津區一女，同老公劉國江係傳奇愛情故事「天梯」嘅主人翁。

徐朝清大劉國江十年，兩人相戀時，徐朝清係寡婦，而劉國江就廿歲出頭。1956年，為咗避開世俗嘅非議，兩人避居深山。為咗方便老婆出行，劉國江花咗半個世紀時間，喺懸崖峭壁上面獨自為老婆由山頂直達山底鑿咗6,000幾級石梯。

2007年，劉國江死，徐朝清先至搬落山同個仔住。2012年10月30號，徐朝清死，葬禮11月4號舉行。

徐朝清兩公婆嘅愛情故事被改編為電影《愛情天梯》同埋電視劇《天梯》。重慶市喺徐朝清死後重規劃打造「愛情天梯」風景區。
皮紅艷

**皮紅艷**（）係法國羽毛球員，法籍華人，喺中華人民共和國重慶萬盛度出世。

2004年夏季奧林匹克運動會之前一個月，皮紅艷攞到法國護照，合資格代表法國參加奧運會羽毛球比賽。

## 出面網頁
* Le site officiel de Pi Hongyan, n° 1 Française de badminton
* The team | Solibad
歐姬芙

**喬治亞·歐姬芙**（**Georgia Totto O'Keeffe**；）係美國嘅一位藝術家，被列為20世紀嘅藝術大師之一。其繪畫作品經已成為1920年代美國藝術嘅經典代表，佢以半抽象半寫實嘅手法聞名，而主題相當有特色，好多係以花嘅微觀、岩石肌理變化，海螺、動物骨頭、荒涼嘅美國內陸景觀為主。佢嘅作品入邊成日充滿著同色調嘅細微變化，組成有韻律感嘅構圖，某啲時候歐姬芙畫中嘅物品外輪廓，令觀者感到物品嘅清脆感。

## 青少年時期
歐姬芙喺美國威斯康辛州太陽草原市出世。老竇Francis Calyxtus O'Keeffe 同老母Ida Totto O'Keeffe做奶牛場生意。成家有七個兄弟姊妹，歐姬芙排第二，上邊有一個大佬。

歐姬芙喺威斯康辛州長大，讀市政廳學校，重同當地嘅水彩畫家莎拉·曼爾（Sarah Mann）學畫。然之後佢到麥迪遜市讀高中。不過淨係上咗2年（1901年到1903年），因為渠老竇老母喺1902年成家搬去維珍尼亞州威廉斯堡，等歐姬芙留喺麥迪遜同姑母一齊住，讀多年高中。1903年歐姬芙轉學到維珍尼亞嘅崔頓主教學院，1905年高中畢業。

## 出面網頁

*National Museum of Women in the Arts 歐姬芙生平簡介
*artst.org 歐姬芙忌畫
*Georgia O'Keeffe Museum 歐姬芙博物館
*ellensplace網站介紹
*歐姬芙-女畫家傳奇忌一生
*用Google睇歐姬芙忌畫
*英文忌歐姬芙名言
*知名美國攝影師Todd Webb為晚年忌歐姬芙拍忌攝影作品
哥列查

**哥列查**（**Àlex Corretja Verdegay**，）係西班牙一前職業男網球手，喺西班牙巴塞隆拿出世同埋住。

## 屋企
* 阿爸阿媽Luis、Luisa
* 兄弟Sergio、Ivan
* 老婆Marta，2001年12月1號結婚

## 球員生涯
哥斯達右手揸拍，1991年轉打職業賽。

## 威水史
* 單打最高排名：2（1999年2月1號）
* 雙打最高排名：50（1997年6月9號）
* 網球大滿貫最叻（男單）：
**澳洲網球公開賽：第三圈（1998年） 
**法國網球公開賽：亞軍（1998年、2001年） 
**溫布頓網球公開賽：第二圈（1994年、1996年） 
**美國網球公開賽：八強（1996年）

## 拎

* Tennis - ATP World Tour - Tennis Players – Alex Corretja 
* ITF Tennis - Pro Circuit - Player Profile - CORRETJA, Alex (ESP) 
* Davis Cup - Player profile - Alex CORRETJA (ESP) 
*
戴卓爾

**戴卓爾**，，TD（，）係英國企業家，喺倫敦路易咸出世。

## 屋企
* 係企業家Thomas Herbert Thatcher同埋Kathleen Bird嘅大仔
* 係英國前首相戴卓爾夫人嘅老公（1951年結婚）
* 仔係Mark Thatcher，女係Carol Thatcher，都係1953年8月15號出世
避風塘炒蟹

**避風塘炒蟹**係香港出名嘅菜式，佢嘅香，辣，惹味令人留下深刻印象。主要材料包括肉蟹、由蒜頭，豆豉，辣椒同香茅溝埋而成嘅醬料，該菜品通過高溫快炒使蟹肉與蒜香充分融合，形成鮮香濃郁嘅口感特征，以海鮮鮮甜與蒜香交織為風味核心。

2002年，一位避風塘炒蟹廚師提出一個創新構思，係將避風塘炒蟹包裝好成為手信，畀遊客帶到世界各地。

## 睇埋
*避風塘
金一葉

**金一葉**（，，），佛敎名**荷葉**，號**白蓮道葉**，原名**金元周**，一名**源珠**。係朝鮮日治時期同大韓民國作家，女性主義者，佛敎僧廬。

## 履歷
金一葉喺朝鮮平安北道龍岡郡嘅一個貧農家庭出世，初名**金元周**，佢喺五歲喪母，十三歲喪父。喺阿婆嘅支援下入梨花女子高等學敎，梨花女子大學拙業同日本留學日新女學敎嘅東京大學修學。

1919年延禧專門學校敎師李魯翼為結婚，但李魯翼爲肢體障碍人─，他在衝擊同離婚。他在7會結婚同離婚李魯翼（1919年-1921年），林蘆月（1921年），方仁根（1922），鞠琦烈（1922年），日本人太田淸藏（1923-1925），白性郁（1928），河允實（1929-1930年）。1921年返國後做作家同言論活動。

1920年2月-1921年做雜紙新女子紙記者，1921年做東亞日報記者，1921年-1922年做每日新報記者，1931年-1933年做每日新報記者。他在1920年代-1930年代做自由戀愛，自由意思嘅婚姻，自由嘅性交論主張同儒學者等嘅纠葛。1933年做入山佛敎僧呂。

## 出面網頁
* 金一葉 
* 金一葉:Navercast 
* Buddhist nun Il-yeop 
* Revisiting the women who changed Korea with their pens 
* Buddhist nun Il-yeop - koreatimes 
* 本映画のあらすじ（脚本・準備稿より) 
* 〈朝鮮近代史の中の苦闘する女性たち〉　女性雑誌編集者・金一葉 
* 金泰伸師のプロフィール
最佳男主角

《**最佳男主角**》（）係無綫電視攝製嘅清談節目，一共19集，由黎芷珊主持。節目喺2012年10月8號至11月2號逢星期一至星期五22:30-23:00喺翡翠台、高清翡翠台播。而特備節目《**最佳男主角　絕密檔案**》喺2012年11月11號星期日22:00-23:00喺翡翠台、高清翡翠台播映。

## 每集內容

## 收視
以下喺本節目喺翡翠台、高清翡翠台嘅收視記錄：

## 出面網頁
* 最佳男主角 / 最佳男主角 絕密檔案 - 主頁 - tvb.com
颶風珊迪

**颶風珊迪**（Hurricane Sandy）係2012年10月大西洋一個颶風。

佢影響到多個北美洲同埋加勒比地區，喺美國做造成113人死、1人失蹤。

## 氣象歷史

## 參考
四川成渝高速公路股份

**四川成渝高速公路股份有限公司**（簡稱**四川成渝高速公路股份**、**四川成渝高速公路**，，，）係中華人民共和國四川一公路投資、開發同經營嘅基建公司，總部喺成都武侯祠大街252號。公司主要從事開發同經營高速公路，包括四川成渝高速公路（226公里）、成雅高速公路（144公里）、成樂高速公路（86.44公里）、成都城北出口高速公路（10.35公里）、青龍場立交橋（4,800里）、成都機場高速公路（12.57公里）、成仁高速公路（106.613公里），同埋公路沿線汽車維修、油站同廣告牌等配套業務。

公司喺1997年由四川高速公路建設開發總公司（佔45.08%股權）同埋招商局旗下華建交通經濟開發中心（佔29.48%股權）組成而設。其股份自1997年10月7號同埋2009年7月27號分別喺香港交易所同埋上海證券交易所上市。

## 出面網頁
* 四川成渝高速公路股份有限公司
中國共產黨第十四次全國代表大會

**中國共產黨第十四次全國代表大會**於1992年10月12號至18號响北京召開。出席大會嘅代表有1989人，特邀代表46人，代表當時全國5100萬黨員。此外，唔係十四大代表嘅十三屆中央委員會同中央顧問委員會、中央紀律檢查委員會嘅成員，唔係十四大代表或特邀代表嘅黨內部分老同志，以及其他有關負責同志307人列席咗呢次大會。大會重邀請咗全國人大常委會黨外副委員長、全國政協黨外副主席、各民主黨派、全國工商聯負責人同無黨派人士，以及全國人大、全國政協常委中响京黨外人士同部分少數民族、宗教界人士等139人，作為來賓列席咗大會開幕式同閉幕式。

呢次代表大會嘅主要任務係，以鄧小平建設有中國特色社會主義嘅理論為指導，認真總結十一屆三中全會以嚟14年嘅實踐經驗，確定今後一個時期嘅戰略部署，動員全黨同志同全國各族人民，進一步解放思想，把握有利時機，加快改革開放同現代化建設步伐，奪取有中國特色社會主義事業嘅更大勝利。

大會嘅議程係：（1）聽取同審查第十三屆中央委員會嘅報告；（2）審查中央顧問委員會嘅報告（書面）；（3）審查中央紀律檢查委員會嘅報告（書面）；（4）審議並通過中國共產黨章程（修正案）；（5）選舉第十四屆中央委員會；（6）選舉新一屆中央紀律檢查委員會。

江澤民代表十三屆中央委員會作咗題為《加快改革開放和現代化建設步伐，奪取有中國特色社會主義事業的更大勝利》嘅報告，大會確立鄧小平建設有中國特色社會主義理論响全黨嘅指導地位，概括咗建設有中國特色社會主義理論嘅主要內容，明確建立社會主義市場經濟體制嘅改革目標，要求全黨抓住機遇，加快發展，集中精力將經濟建設搞上去。

大會通過咗關於十三屆中央委員會報告嘅決議，關於中央顧問委員會工作報告嘅決議、關於中央紀律檢查委員會工作報告嘅決議。大會同意關於唔再設立中央顧問委員會嘅建議，並向中央顧問委員會同班老同志表示衷心嘅感謝同崇高嘅敬意。大會重通過咗關於《中國共產黨章程》（修正案）嘅決議，將建設有中國特色社會主義嘅理論同黨嘅基本路線寫入黨章。

大會經過充分醞釀，以無記名投票方式，選舉出第十四屆中央委員會委員189名，中央委員會候補委員130名，中央紀律檢查委員會委員108名。

## 一中全會
中國共產黨第十四屆中央委員會第一次全體會議於1992年10月19號响北京舉行，全會選舉產生新一屆中央領導機構。名單如下：

#中央政治局委員、候補委員
#*中央政治局委員（按姓氏筆劃為序）：丁關根、田紀雲、朱鎔基、喬石、劉華清、江澤民、李鵬、李嵐清、李鐵映、李瑞環、楊白冰、吳邦國、鄒家華、陳希同、胡錦濤、姜春雲、錢其琛、尉健行、謝非、譚紹文
#*中央政治局候補委員（按得票多少為序）：溫家寶、王漢斌
#中央政治局常務委員會委員：江澤民、李鵬、喬石、李瑞環、朱鎔基、劉華清、胡錦濤
#中央委員會總書記：江澤民
#中央書記處書記：胡錦濤、丁關根、尉鍵行、溫家寶、任建新
#中央軍事委員會主席、副主席、委員
#*主席：江澤民
#*副主席：劉華清、張震
#*委員：遲浩田、張萬年、于永波、傅全有
#中央紀律檢查委員會書記、副書記、常務委員會委員
#*書記：尉健行
#*副書記：侯宗賓、陳作霖、曹慶澤、王德瑛、徐青
#*常務委員會委員（按姓氏筆劃為序）：王光、王德瑛、劉麗英、安啟元、李至倫、何勇、陳作霖、侯宗賓、徐青、曹慶澤、尉健行、彭鋼、傅傑

## 二中全會
中國共產黨第十四屆中央委員會第二次全體會議於1993年3月5號至7號响北京舉行。中央委員會總書記江澤民作咗重要講話。全會審議通過咗《關於調整「八五」計劃若干指標的建議》，將國民經濟增長速度由原定平均每年6%調整到8至9%。全會審議通過咗《關於黨政機構改革的方案》，全會審議通過咗中共中央政治局提出，經過與黨內外協商形成嘅，擬向八屆全國人大一次會議推薦嘅國家機構領導人員人選名單同擬向全國政協八屆一次會議推薦嘅全國政協領導人員人選名單。全會決定，將上述兩個名單分別向八屆全國人大一次會議主席團同全國政協八屆一次會議主席團推薦。

全會遞補中央候補委員王學萍（黎族）為中央委員。

## 三中全會
中國共產黨第十四屆中央委員會第三次全體會議於1993年11月11號至14號响北京舉行。全會由中共中央政治局主持，中央委員會總書記江澤民作重要講話。全會通過《中共中央關於建立社會主義市場經濟體制若干問題的決定》。全會指出，社會主義市場經濟體制係同社會主義基本制度結合响埋一齊嘅。建立社會主義市場經濟體制，就係要使市場响國家宏觀調控下對資源配置起基礎性作用。要進一步轉換國有企業經營機制，建立適應市場經濟要求，產權清晰、權責明確、政企分開、管理科學嘅現代企業制度。
 
## 四中全會
中國共產黨第十四屆中央委員會第四次全體會議於1994年9月25號至28號响北京舉行。全會集中討論咗黨嘅建設問題，並作出咗《中共中央關於加強黨的建設幾個重大問題的決定》。《決定》指出，將黨建設成為用建設有中國特色社會主義理論武裝起嚟、全心全意為人民服務、思想上政治上組織上完全鞏固、能夠經受住各種風險、始終走喺時代前列嘅馬克思主義政黨，呢個係以鄧小平為核心嘅第二代中央領導集體開創嘅、以江澤民為核心嘅第三代中央領導集體正响度領導全黨繼續進行嘅新嘅偉大嘅工程。全會增選黃菊為中央政治局委員；決定增補吳邦國、姜春雲為中央書記處書記。

## 五中全會
中國共產黨第十四屆中央委員會第五次全體會議於1995年9月25號至28號响北京舉行。會議通過咗《中共中央關於制定國民經濟和社會發展「九五」計劃和2010年遠景目標的建議》。《建議》提出，實現「九五」計劃同2010年遠景目標嘅關鍵係實行兩個具有全局意義嘅根本性轉變，一係經濟體制從傳統嘅計劃經濟體制向社會主義市場經濟體制轉變；二係經濟增長方式從粗放型向集約型轉變。

全會審議並通過咗中央紀律檢查委員會《關於陳希同同志問題的審查報告》，決定撤銷陳希同嘅中共中央政治局委員、中央委員職務，並建議依照法律程序，罷免佢全國人大代表職務，並繼續進行審查。

全會按照黨章規定，決定遞補中央候補委員耿全禮、馬啟智（回族）為中央委員。全會決定增補張萬年、遲浩田為中央軍事委員會副主席，王克、王瑞林為中央軍事委員會委員。

## 六中全會
中國共產黨第十四屆中央委員會第六次全體會議於1996年10月7號至10號响北京舉行。呢次會議主要討論咗思想道德同文化建設方面嘅問題，會議通過咗《中共中央關於加強社會主義精神文明建設若干重要問題的決議》。會議根據全面實現中國國民經濟同社會發展「九五」計劃同2010年遠景目標嘅要求，分析咗社會主義精神文明建設面臨嘅形勢，總結咗經驗同教訓。今次會議將主要討論方向放响思想道德同文化建設方面。

全會審議並通過咗《關於召開黨的第十五次全國代表大會的決議》，確定中共十五大於1997年下半年在北京舉行。

全會按照黨章規定，決定遞補中央候補委員孫文盛為中央委員。

## 七中全會
中國共產黨第十四屆中央委員會第七次全體會議於1997年9月6號至9號响北京舉行。會議由中央政治局主持。中央委員會總書記江澤民作咗重要講話。會議決定，中國共產黨第十五次全國代表大會於9月12號响北京召開。

全會討論並通過咗中央委員會向黨嘅第十五次全國代表大會嘅報告，討論並通過咗《中國共產黨章程修正案》，一致決定將呢兩個文件提請黨嘅第十五次全國代表大會審議。

全會按照黨章規定，決定遞補中央候補委員克尤木·巴吾東為中央委員。

全會審議通過咗中央紀律檢查委員會關於陳希同問題嘅審查報告，正式開除陳希同嘅黨籍，移交司法機關審判。
安徽皖通高速公路

**安徽皖通高速公路股份有限公司**（簡稱**安徽皖通高速公路股份**、**安徽皖通高速公路**、**安徽皖通**，，、）係中華人民共和國一公司，公司主要業務係喺安徽經營、持有同埋開發高速公路項目，包括合寧高速公路、205國道、連霍公路、寧淮高速公路天長段、高界高速公路等。董事長係周仁強，總裁係李俊傑。總部喺合肥望江西路520號。

公司喺1996年由安徽省高速公路控股集團有限公司（佔31.27%，為主要股東）同埋招商局華建公路投資有限公司（佔20.92%，為次要股東）創立，而公司股份自1996年11月13號同埋2003年1月7號分別喺香港交易所同埋上海證券交易所上市。

## 攷

## 出面網頁
* 安徽皖通高速公路股份有限公司
絲襪奶茶

**絲襪奶茶**（），又叫**港式奶茶**（），係一種有香港特色嘅奶茶，亦係香港人日常早餐同下午茶常見嘅嘢飲。基本上，喺香港茶餐廳供應嘅奶茶都係用「絲襪奶茶」嘅方式嚟泡製，所以準確啲嚟講係早午晚餐都可以睇得見奶茶嘅身影。奶茶嘅特色係茶嘅濃度同奶香平衡得啱啱好恰到好處，通常會加入蒸煮過嘅淡奶或者係，令到味道更加醇厚。

絲襪奶茶係香港茶餐廳裡面日常必備嘅飲品，尤其喺早餐同下午茶時段，好多香港人習慣咗配西多士或者菠蘿包嚟享用。絲襪奶茶近年已經成為咗香港嘅非物質文化遺產。

## 起源

英國由19世紀中開始喺香港嘅殖民統治之後，英國人就將佢哋嘅下午茶文化概念帶到嚟香港。西方人同一般香港華人喺朝頭早飲茶嘅習慣唔同，佢哋習慣喺晏晝３點左右，食晏至放工中間嘅嗰段時間飲茶同抖吓嚟補充體力，飲茶之餘亦都伴埋嚟食。因為當時嘅斯里蘭卡亦都係由英國統治，當地出產嘅紅茶味道好，價錢又平，鍾意飲紅茶嘅英國人於是就將錫蘭出產嘅茶葉運去香港，所以錫蘭紅茶喺香港好興，喺香港又叫做「西冷紅茶」。英國人習慣加牛奶同糖嚟飲茶，令到啲紅茶入口嗰陣更香更滑，香港人亦都漸漸接受咗英國人飲紅茶嘅方式，仲成為咗港式奶茶嘅基本形態。

不過原本嘅英式奶茶對基層勞工嚟講太過昂貴，茶餐廳同埋冰室為咗迎合勞動階層嘅需要就開始用價錢平啲嘅碎茶葉同埋進口茶葉溝埋嚟製成濃郁嘅茶膽，仲用成本低啲嘅平價淡奶去取代貴價嘅鮮奶去沖調，用嚟增加奶茶嘅濃郁度同埋熱量畀人補充體力。

港式奶茶最初成為咗好多做咕喱嘅勞動階層喺下午茶嗰陣為咗補充體力而發展出嚟嘅嘢飲，佢哋聚集喺冰室飲奶茶同食啲嘢，呢段時間成為咗佢哋交流情感同互相幫助嘅社交場合，呢種奮鬥同埋團結嘅精神亦都被認為係港式奶茶文化嘅一部分。 

隨住時代發展，啲人發現到錫蘭出產嘅紅茶味道好啲，價錢又平啲，令到錫蘭紅茶就喺香港好流行。港式奶茶嘅製作技藝逐漸精進，為咗追求更加順滑嘅口感而發展出細密嘅茶濾袋，港式奶茶嘅獨特之處係喺茶葉嘅拼配同埋精細嘅過濾方法，成為咗香港獨有嘅文化特色，呢個亦都被列做香港嘅非物質文化遺產。

## 製法

早期嘅奶茶係將煮好嘅紅茶用個網過濾咗先，咁樣除咗用嚟隔走茶渣之外，亦都會令紅茶更濃厚同更香滑，然後將調配好嘅紅茶倒入去已經落咗淡奶嘅杯裡面，再落白糖，不過亦都有唔加糖嘅，等客人按照自己鍾意而落糖。

早期嘅茶餐廳會用大茶壺去長時間煲茶，搞到茶味太過苦澀。絲襪奶茶嘅原創者—大牌檔嘅林木河先生為咗解決呢個問題，佢哋改用一種用棉線造白毛布嘅特製白布袋嚟做嘅細密茶袋去過濾同隔走茶渣，白毛布茶袋經過紅茶嘅浸泡而染色，顏色睇落去就好似絲襪咁樣。不過而家大部分茶餐廳都會用一個棉紗網嚟做濾袋，而呢個濾袋仲會鑲喺一個金屬框架上面，咁樣做會比較容易去處理熱水同埋控制茶水嘅流量，同埋去換已經穿咗嘅濾袋亦都比較方便快捷。奶茶仲要喺啱嘅時機去沖泡，從而發展出更香滑嘅奶茶。當時有食客講笑叫呢樣嘢做「絲襪奶茶」，因為染咗色嘅白毛布茶袋同女性著嘅多數係肉色，收縮嗰陣時呈咖啡色嘅「絲襪」好相似，「絲襪奶茶」亦因為咁而有呢個名，並唔係好似坊間有好多人所講真係用絲襪嚟做濾袋去沖奶茶。

傳統嘅港式絲襪奶茶係用淡奶加入煲好咗嘅錫蘭紅茶。茶餐廳用嚟沖港式奶茶嘅茶葉一般都會選用錫蘭高地紅茶，茶葉仲分咗粗茶同幼茶兩種，茶餐廳會透過控制粗幼茶嘅份量就可以改變或者調節奶茶沖出嚟嘅香味、色澤同埋濃度。一般茶餐廳會用１-２種碎紅茶做主，攞佢嘅茶色同濃味，再配搭高級啲嘅錫蘭紅茶嚟帶出茶香。

製作港式奶茶至少要用到兩個相同容量嘅大茶壺，沖茶嗰陣時要事先將調校好晒份量嘅紅茶茶葉放入個棉紗濾袋（尼龍）裡面，然後將嗰個濾袋放入去大茶壺，等啲茶葉完全浸落熱水裡面，仲要用鈎嚟將濾袋嘅邊框鈎喺大茶壺嘅邊緣，方便喺之後攞返個濾袋出嚟。沖茶嗰陣時要等嗰煲紅茶喺茶煲裡面燜幾分鐘（呢個過程叫做焗茶）之後，再將啲茶倒落去另一個茶壺，之後拎起茶壺將紅茶倒入去另一個空嘅茶壺裡面，將放咗茶葉嘅濾袋喺已經倒咗茶水出嚟嘅茶壺裡面攞起，再拎高啱啱裝咗熱茶嘅茶壺，將茶水喺高嗰邊傾倒落去之前已經有茶葉嘅濾袋入面，而經過濾袋嘅茶水就會流返去原先嘅茶壺裡面，呢個將茶水由高嗰面倒落去濾袋來回做幾次嘅動作就叫做「撞茶」，跟住又將茶水重覆經過濾袋倒落去另一個空嘅茶壺裡面，「撞茶」需要連續做幾次，呢個程序可以令到茶葉得到充分嘅萃取，嚟提升茶水嘅濃度同茶香，又可以避免茶葉長時間浸泡出嚟嘅茶水太過苦澀，最後將紅茶啲斟落去已經加咗淡奶嘅杯裡面就完成。絲襪奶茶嘅質素以入口幼滑延綿為之好，能夠有啱啱好嘅「厚度（body）」。厚度亦即係奶茶嘅濃厚程度，而呢個厚度主要係由淡奶嘅濃淡度嚟決定，當奶脂濃度足夠嗰時，奶茶就會喺表面凝結成啡色嘅奶衣，擁有呢種厚度嘅奶茶就係所謂嘅「掛杯奶茶」。

大牌檔「蘭芳園」嘅伙計會將煮滾咗嘅茶水倒落去過濾網，再上下拉郁佢嚟加速去過濾啲茶水出嚟，手法純熟又誇張到好似做騷咁引人注目，係港式茶餐廳製作奶茶一大特色。

至於將奶茶整到成凍奶茶有３種方法：
* 舊陣時喺仲未流行嘅年代，整凍奶茶係要將奶茶倒入去玻璃樽嗰度先，然後再放入雪櫃嗰度慢慢雪凍，但係咁樣做好嘥時間，所以呢種做法已經非常之少見；
* 而家大部份嘅凍奶茶係透過喺奶茶加冰嚟達到降溫嘅效果，缺點係啲冰慢慢溶化咗之後就會將奶茶原本嘅味道溝淡咗。
* 第３種方法係用「恆溫水浴」嘅概念，係將奶茶連埋個杯擺落去一個已經放咗冰嘅盤裡面，奶茶因為咁樣就可以由頭到尾保持住濃度唔會溝淡咗，而溫度又可以維持冰凍，呢種奶茶就叫做「冰鎮奶茶」。

## 咖啡因問題
2016年3月，香港消費者委員會喺市面採購咗幾種奶茶同埋咖啡等等嘅嘢飲嚟做測試，入面包括咗３０個港式奶茶嘅樣本，結果發現部分港式奶茶嘅每杯咖啡因含量比濃縮咖啡仲高啲，裡面咖啡因含量最高嘅兩個樣本係喺樂園同埋新釗記茶餐廳買返嚟嘅奶茶，一杯就含有高到去220毫克嘅咖啡因，遠高過香港４間主要咖啡專門店賣嘅咖啡飲品。呢個相信同紅茶茶葉含有嘅咖啡因比白茶同綠茶等等其他種類嘅茶葉有關，每８安士（28.35克）嘅紅茶茶葉就含有40-70毫克嘅咖啡因，而萃取方式亦都會影響到茶水嘅咖啡因濃度。長期攝取過量嘅咖啡因會搞到包括有失眠等等嘅健康問題，奶茶因為咁並唔啱細路同埋餵哺緊母乳嘅婦女去飲。

## 睇埋
* 茶走
* 鴛鴦
* 奶茶聯盟

## 參考

## 出面網頁
* 港式奶茶列香港非物質文化遺產。2013年6月9號。香港政府新聞網
* 18歲港少年榮登港式奶茶王。2011年8月13號。壹蘋果專題
* 傳說中的絲襪奶茶是咋做出來的。2011年1月6號。搜狐新聞網站
* 地道文化 絲襪奶茶始祖 公開沖茶秘技。2006年10月13號。蘋果日報網站
* 2006年9月8號禮拜五，明報第D5版：絲襪奶茶所用嘅係港幣５蚊／個嘅棉紗網，唔係絲襪網又唔係尼龍網。呢個棉質網每個可以用大約１個禮拜。
鳳爪

**鳳爪**，就係用**雞腳**整成嘅點心或小食，廣東文化通常用「鳳」來代替「雞」一字。

「鳳爪」喺廣東茶樓一般係指嘅係先炸後炆嘅色澤紅潤嘅雞爪，上枱前先裝喺細碟，裝喺竹製嘅蒸籠度蒸熱等賣。另有一味白雲鳳爪，就係採用整白雲猪手嘅方法來整嘅鳳爪。而同花生眉豆同炆亦係常見嘅食法。重有嘅係以油鹽水整嘅鳳爪、以沙薑未整嘅沙薑鳳爪、廣東鹵水鳳爪、鹽焗鳳爪；重有泰式嘅去骨酸辣鳳爪等等。

鳳爪含有豐富鈣質同骨膠原，對皮膚美容好有幫助。

## 睇埋
*鵝掌

## 參考
林奮強

**林奮強**（；）係香港行政會議前任成員，智庫組織HKGolden50（香港黃金五十）創辦人之一，特許會計師，曾任瑞銀環球資產管理董事總經理。

2012年6月29號，林奮強獲香港特別行政區行政長官梁振英委任為行政會議成員，其利益申報以個人同埋公司名義一共持有27個香港物業，包括九龍站擎天半島11個單位、西環寶翠園、西半山寶華軒同埋中半山地利根德閣等共8個中西區物業、新界一棟屋作收租，加上西貢村屋、中西區同埋荃灣區各一個單位自用，估計市值達5億港元；並為16間公司嘅董事，以利便物業買賣。2012年11月3號，林奮強因賣樓爭議向梁振英申請休假直至另行通知。

2013年1月，林奮強俾《蘋果日報》話佢喺一個閉門論壇講過「歧視新移民」，走出嚟否認。最後搞到蘋果日報要總編輯出嚟道歉，認係佢哋報道錯咗。

## 屋企
林奮強已婚，同老婆蘇載玓育有一仔一女。

## 公職
*香港再出發大聯盟發起人

## 攷
黃心穎

**黃心穎**（，）係2012年度香港小姐競選亞軍。身高，體重99磅，三圍33½-23-33，教育程度係碩士。黃心穎有個家姐係ViuTV女藝員黃心美，2022年7月離開無綫。2023年，以歌手身份復出，正式推出首支個人單曲《Crown Me》。2023年同音樂人黎萬宏結婚。

## 拍拖
黃心穎前男友係無綫電視藝員馬國明，戀情喺2017年傳出，兩人經過一年互相了解，關係有進一步發展，於2018年慢慢默認戀情。

2019年4月16號，黃心穎畀人揭發喺的士車廂內，同許志安親熱，傳媒叫呢單嘢做「安心偷食」事件，事後佢離開咗香港避風頭。

2019年11月，黃心穎主演嘅劇集《牛下女高音》結局，佢突然喺Instagram蒲頭，仲開放返留言功能。同年12月14號，佢相隔八個月之後再次返香港，話返嚟只係為咗見屋企人。

## 電視劇（[[無綫電視]]）

## 主持節目（無綫電視）

## 歌曲

## 派台歌曲成績

*（*）重喺榜上
*（×）無派去該台

## 睇埋
*安心偷食事件

## 註

## 出面網頁
* 2012香港小姐競選 - 黃心穎 Jacqueline Wong - 佳麗檔案
* 
*
美國財政懸崖

**美國財政懸崖**（英文：**United States fiscal cliff**）係由美國聯邦儲備局主席伯南克提出，係指2012年尾，美國政府減稅優惠措施到期，同時美國國會亦將開始減赤字機制，將會造成政府財政支出一路緊縮，2013年美國財政赤字就好似懸崖咁直插，或者令企業生產力同個人消費急插，稅務負擔同醫療支出就會上升，或者影響由美國金融海嘯之後嘅經濟復蘇步伐。

## 參考
牛仔 (漫畫)

《**牛仔**》係香港嘅漫畫家王司馬喺1970年代至1980年代初所畫嘅四格漫畫系列。漫畫原本喺《明報》副刊連載多年，後來由博益出版集團有限公司將佢結集成書出版。牛仔全套有四十一冊，講述漫畫裏面「牛仔」同「契爺」兩父子之間嘅生活片段同趣事，樸實但生動噉描述當時香港小康之家嘅面貌，亦表現出牛仔嘅天真爛漫以及同爸爸嘅親情。

喺牛仔出世之前，先有「契爺」。契爺最初係喺王澤先生嘅《老夫子》度出現，因為初入漫畫行嘅王司馬無乜名氣，所以契爺只係間中同老夫子入面做客串，畀多啲讀者認識佢。後來，《明報》嘅創辦人查良鏞先生（武俠小說家金庸）慧眼識英雄，畀契爺獨立出來，同牛仔組成父子兵，每日為《明報》副刊廣大嘅讀者帶來溫情嘅歡笑。

《牛仔》漫畫除咗短標題之外，好少會加入文字。唯一可知嘅例外，係「學講國語」嗰一篇，牛仔喺電話筒對契爺講：「刮耳先知打痴飛濕唔痕」，聽得契爺一頭霧水。原來牛仔嘅手冊上面寫住「國語生字第七課（抄）十五行」。

另外，「契爺」嘅角色亦曾多次喺王澤嘅漫畫《老夫子》中客串出現。

## 牛仔同契爺嘅原型
牛仔同契爺呢對父子嘅原型，其實係來自作者王司馬先生同佢嗰三個仔。光頭、咀上有一字鬍同鍾意戴煲呔嘅契爺，雖然同現實中嘅王司馬有啲分別，但佢愛仔嘅心就係無分別。成日着人字拖、留住湯碗頭嘅牛仔，亦係集合咗王司馬三個仔嘅天真、聰明同活潑喺一身，可以講，牛仔同契爺嘅故事就係王司馬父子嘅故事。

## 《牛仔》全套

## 出面網頁
*艾文倉 - 牛仔
*漫畫篇：父子情深 牛仔 (ZOOMIMAGING)
*王司馬。牛仔全集
燒鵝

**燒鵝**係燒味嘅一種，係將填滿調味料嘅鵝，掛入炭爐裏面用木炭高溫燒烤出來嘅菜式，以皮脆有光澤，皮汁多而無腥味嘅係上品，通常配以甜酸醬汁食。

## 香港燒鵝

香港燒鵝嘅做法同燒鴨差唔多，之前有啲食肆為咗滅低成本，以燒鴨飯冒充燒鵝飯賣，因為涉嫌違反《商品說明條例》而被檢控。

香港以燒鵝出名嘅食肆，包括中環鏞記酒家同新界深井一帶多間燒鵝酒家。

## 睇埋
*燒鴨
寶華佐利

**羅渣·馬克·寶華佐利**（**Roger Mark Boisjoly**，）曾經係為美國太空總署太空穿梭機計劃製造固體燃料助推火箭嘅Molton Thiokol嘅首席工程師。

喺1986年挑戰者號穿梭機空難嘅前一日，寶華佐利曾經據理力爭，指出穿梭機助推火箭嘅O形環已經被冷凍天氣凍到實晒，根本無辦法正常膨脹，隨時可能對穿梭機構成致命危險，要求推遲發射。但係，Molton Thiokol公司管理層喺美國太空總署嘅壓力之下強行同意發射，結果穿梭機喺半空中爆炸，7位太空人全部罹難。

空難之後，時任美國總統列根召集總統委員會專責調查空難，寶華佐利係第一個被委員會傳召嘅證人。

寶華佐利喺調查結束之後，因為不滿Molton Thiokol管理層唯利是圖嘅工作道德而辭職，轉行成為專門講工作道德嘅演說家。

1988年，寶華佐利因為佢嘅演講而獲得美國高等科學協會頒授『科學自由與責任獎』（AAAS Award for Scientific Freedom and Responsibility）。

2010年，寶華佐利將佢工程師職業生涯嘅14箱筆記嘅其中6箱個人備忘錄捐咗畀加州查普曼大學圖書館。預計2011年整理同埋入冊之後就會開放畀公眾查閱。

2012年，寶華佐利因為結腸癌、腎癌同肝癌喺1月6號過咗身。

## 參考


## 出面網頁
紅歌

**紅色歌曲**，有時簡稱**紅歌**，係當今中國即指同中國共產黨同中華人民共和國有關嘅，係歌頌中國共產黨、歌頌其阿頭（尤其是毛澤東）、歌頌讚美其軍隊（中國工農紅軍、八路軍、新四軍、中國人民解放軍、中國人民志願軍等）、歌頌偉大祖國（中華人民共和國）、歌頌社會主義、民族主義及毛澤東個人主義歌頌改革開放同促進民族團結嘅歌。

此外，喺北韓、越南、蘇聯同東歐社會主義國嘅一啲類似歌曲亦被稱為**紅色歌曲**。而蘇聯解體同東歐劇變後，由於共產黨時代完咗，紅色歌曲亦隨之衰落，除俄羅斯之外嘅國已經好少聽到紅色歌曲嘅公開演唱同發行；而俄國紅色歌曲嘅演唱場合多半紀念衛國戰爭（第二次世界大戰）勝利，俄國亞歷山德羅夫紅旗歌舞團會演唱幾首紀念第二次世界大戰嘅蘇聯軍歌；但係俄國嘅部分紅色歌曲亦隨住蘇聯解體而改變填詞，淡化咗歌頌共產黨嘅色彩，好似《牢不可破的聯盟》。

## 名稱由來
因為中國共產黨、中國人民解放軍、中華人民共和國都以紅色為其主要色，歌頌讚美佢哋嘅歌曲因此被冠以「紅色歌曲」嘅名稱。

## 影響
這些紅歌在文革期間充分洗腦了大部份中國人，導致出現了各種極端個人崇拜，還延伸出各種紅歌，例如《東方紅》、《天上太陽紅紅彤彤》、《沒有共產黨就沒有新中國》、《社會主義好》等歌曲，給予當時的中國人很大的影響，隨著1976年毛澤東去世，這種造神運動才結束。

好多中國人從小對紅歌耳濡目染，尤其係改革開放以前，其他形式嘅歌曲之類嘅藝術作品比較匱乏，被用於「抵制資本主義嘅糜爛風潮」，紅歌廣為傳唱。

但係改革開放以來，隨住港澳臺文化同西方文化嘅進入，大量流行音樂湧入中國大陸，對紅色歌曲造成咗一定嘅衝擊。不過直至而家，官方舉辦嘅大型文藝活動，紅色歌曲仍然係必不可少嘅節目。

薄熙來主政重慶後，喺當地大力提倡唱紅歌運動，2008年7月7號，重慶當局公佈咗推薦嘅紅歌曲目，包括「27首革命歷史經典歌曲、18首現代經典歌曲」，重慶官方媒體亦對唱紅歌運動大事渲染，甚至出現咗靠紅歌挺過化療嘅報導。2010年，重慶想主辦「中國紅歌會」，引起江西電視臺抗議，稱其嚴重侵權。自從2012年薄熙來事件爆發後，薄被撤職並被雙規處分，改由張德江主政，重慶嘅唱紅風潮亦隨之衰退。

喺2007年至2012年期間，前重慶市委書記同中央就「發蛋糕定係分蛋糕」等話題進行爭辯，並同烏有之鄉等質疑改革，懷念階級鬥爭嘅群體來往甚密，有違和諧社會嘅大方向。而佢嘅大搞形式主義，全市大唱「紅歌」嘅做法，亦經常被同佢嘅政績聯想喺一齊，以致喺佢落馬以後，好多省市同地區政府叫停咗「紅歌」一名，或轉以「愛國歌曲」或較為低調嘅詞語來稱愛國勵志嘅歌曲。

## 雄歌

雄歌係“紅歌”嘅另一個名稱，意為“壯志歌曲”。好多重視愛國主義同社會道德紀律建設嘅國家，通常都會大力推廣愛國歌曲，勵志歌曲，革命歌曲，軍歌，青少年歌曲，改革開放歌曲等。中國嘅紅歌，其功能同呢啲壯志嘅歌曲係相同嘅，而且各地喺推廣宣揚紅歌嗰陣，選曲亦甚廣，經常將經典蘇聯歌曲，抒情愛國歌曲，宣揚愛家鄉愛人民嘅歌曲，對越自衛反擊戰時嘅小草等歌曲，優秀嘅勵志流行歌曲，宣揚法制觀念嘅歌曲等，納入紅歌演唱之列，亦達到咗鼓舞士氣，宣揚愛國嘅目的。但雖然選曲甚廣，但“紅歌”一名顯然比事實上嘅曲目要狹窄。而且“紅歌”一名會畀人以局限於抗戰同建國初革命歌曲嘅錯覺，甚至聯想到文革時期過分歌頌個人崇拜嘅“造反歌曲”或“忠字舞”，“語錄歌”等，同時代明顯脫節。因而，“雄歌”或“壯志歌曲”等名，較能涵蓋“愛國歌曲”，“經典蘇聯歌曲”，“各國嘅節拍昂揚嘅歌曲同優秀民族歌曲”，“革命歌曲”，“軍歌”，“青少年團隊歌曲”，“青少年勵志歌曲”，“進步歌曲”等多種體裁不同，目的相同嘅歌曲類型。

## 紅歌手

* 才旦卓瑪
* 郭蘭英
* 鄧玉華

* 宋祖英
* 李雙江
* 彭麗媛

* 韓紅
* 湯燦
* 劉秉義

其中宋祖英、李雙江同彭麗媛由於有解放軍文工團嘅背景，深受黨政軍高層賞識，並被拔擢為相當於解放軍少將或大校嘅文職級別。

## 紅歌一覽

*《東方紅》
*《歌唱祖國》
*《我嘅祖國》
*《沒有共產黨就沒有新中國》
*《花兒為甚麼這樣紅》

*《唱支山歌給黨聽》
*《瀏陽河》
*《映山紅》
*《北京嘅金山上》
*《游擊隊之歌》

*《草原上升起唔落嘅太陽》
*《十送紅軍》
*《南泥灣》

## 軼聞

重慶因市委書記薄熙來推動大興唱紅歌嘅活動引起咗極大爭論，被網友冠以「西紅市」（普通話同「西紅柿」同音，即係番茄）嘅稱號。

## 攷
草原象

**草原象**（*Loxodonta africana*），又叫**普通非洲象**，係兩種非洲象之中體型較大隻嘅。同生活響森林嘅圓耳象分開成獨立一科。同埋成為非洲象嘅代表種。但近年有人認為冇必要將非洲象分開成兩個亞種。

## 描述
草原象係世界上最大隻嘅陸上哺乳動物，可以有3米高（最高紀錄3.96米，喺1974年被射殺）。平均嚟講，公有3.3米高、重5噸半；乸有2.7米高、重3噸。另外佢哋有一對較大，菱形嘅耳仔（相對於森林嘅圓耳象嚟講），可幫助散熱，同埋佢哋嘅長鼻鼻尖有上下兩個「唇」，呢點同亞洲象只得上面有「唇」係有分別嘅。除咗可以攞嘢食之外，重係一個用嚟溝通嘅器官。佢哋嘅象牙較大較長，跟足一世。不論男女都有，可以用嚟食嘢，打鬥，做記號同埋掘泥。

## 食乜

草象係食素嘅動物，所食嘅植物好視乎佢棲身乜嘢環境同氣候。佢哋平均每日可消耗大概225公斤嘅植物，不論青草、果實、種子、樹葉、樹皮都照單全收，食嘢過程可順便幫一啲種子播種，對生態有所貢獻。佢哋有4隻臼齒，另有兩隻象牙。一般臼齒到咗60至70年之後就會甩晒，亦都係大象死亡嘅時期。畀籠困住嘅個體試過活到80歲。

## 社交

通常以祖母為一個單位。一群由數十至數百隻不等。大象乸一到性成熟期，就會發出低音頻話畀大象公知。大象公一到成熟期就會離群，繁殖時期佢哋嘅顳腺會腫大而且會流出大量嘅液體，陰莖會充血兼且係咁滴尿，陰莖鞘會變青白色，嗰時佢哋亦都到咗狂暴時期。呢段時間大象公為咗爭女會打起上嚟，有時甚至打甩隻象牙。一啲大象會襲擊甚至殺死犀牛，大多係因為成年嘅雄象過早到咗狂暴期。

懷孕期差唔多成兩年咁長（重係哺乳動物之中懷孕期最長嘅），象仔飲奶飲到5歲先戒，會成日黐住阿媽隻腳。由於象仔經常畀一群獅子同鱷魚捕食（23%象因為咁冇命），大象一見唔對路，會第一時間圍圈保護象仔。

## 天敵
除咗人類之外，成年非洲草原象少天敵，成群獅子同鱷魚會襲擊象仔。豹同鬣狗襲擊較少。19世紀至20世紀，人類為咗佢嘅象牙、象肉同象骨，大肆獵殺，令數量銳減。1990年全球禁止象牙貿易，令佢哋數量稍為回升，但至今仍有人非法偷獵大象，生態環境受破壞，亦影響草象嘅種群數量。

## 參考

## 睇埋

*非洲象
*南非哺乳動物